הוועדה המשותפת לוועדת הכלכלה ולוועדת הכנסת לדיון בהצעת חוק השידור הציבורי הישראלי (תיקון מספר 8), כנסת 20, פרוטוקול מספר 6, 2017-05-09 12:00

שולי מועלם-רפאלי: צהריים טובים.

שולי מועלם-רפאלי: לבקשת היושב-ראש, אני אפתח את הישיבה של הוועדה המשותפת לוועדת הכלכלה ולוועדת הכנסת לדיון בהצעת חוק השידור הציבורי.

שולי מועלם-רפאלי: הנושא הוא: הצעת חוק השידור הציבורי הישראלי(תיקון מס' 8)(תאגיד החדשות).

שולי מועלם-רפאלי: נפרדנו לשלום בשעה 04:30 לפנות בוקר.

שולי מועלם-רפאלי: אנחנו מתחילים מהנקודה שבה סיימנו.

שולי מועלם-רפאלי: חבר הכנסת איתן כבל ינמק את ההסתייגויות שלו.

איתן כבל: קודם כל, לפני הכול, גברתי יושבת-ראש הוועדה – רונן גליק פה?

קריאה: לא.

קריאה: אני הנציג מטעמו.

איתן כבל: אני רוצה לומר בצורה ברורה – רונן התראיין היום בגלי צה"ל, והוא הזכיר שם רשימה של אישים שיש להם – או אין להם, אין לי מושג – עובדים, בני משפחה, או קרובים בתאגיד.

איתן כבל: והוא כלל גם אותי בתוך הרשימה הזאת.

איתן כבל: אני רוצה להודיע - - -

קריאה: אין לנו אחריות לגבי מה שהוא מוציא מהפה.

שולי מועלם-רפאלי: חבר הכנסת כבל לא מתכוון, חלילה, לבוא בטענות לאף אחד מהיושבים בחדר הזה.

איתן כבל: לא, אני לא באתי בטענות.

איתן כבל: אני שאלתי אם הוא נמצא.

איתן כבל: כיוון שהוא אמר את זה קבל עם ועולם, אז אני אומר את זה קבל עם ועולם, זה הכול.

איתן כבל: לא באתי בטענה.

איתן כבל: התחלתי לומר שהוא טען שכמו שאחרים דאגו להכניס את בן משפחתם – אני רוצה לומר כך: לי אין מושג שיש לי בן משפחה בתאגיד.

יעקב פרי: התימנים הם משפחות גדולות.

שולי מועלם-רפאלי: חבר הכנסת כבל, החוק לא היה מאפשר לבן משפחה של חבר כנסת להיות בתאגיד.

גיל עומר: זה לא מדויק, זה נושא משרה.

גיל עומר: מעבר לעובדה הזאת, צא ולמד ממה שנאמר עליך לגבי שאר העובדות.

איתן כבל: אני רוצה לומר באופן הכי מפורש – זו חוצפה.

איתן כבל: פשוט חוצפה.

איתן כבל: בוודאי ובוודאי כשאני אתמול עד 04:30 לפנות בוקר, יחד עם מיעוט קטן של חברים – פרי, היושבת-ראש ואחרים, מעטים מאוד – ניסינו 99% מהזמן להוציא עבורכם, עבור העובדים, את המיטב.

איתן כבל: לכן אני חושב שזה מיותר.

איתן כבל: אני לא מתעסק אתו, אני לא אתעסק אתו, זה גם לא מן העניין.

איתן כבל: רק היה חשוב לי בעת הזו לומר את הדברים.

איתן כבל: ברשותכם, אני רוצה לומר כמה דברים.

איתן כבל: אני יכול לעבור את כל הרשימה, והיא תהיה ארוכה מאוד, ואני לא רוצה עכשיו להשחית את הדברים.

איתן כבל: אבל אני כן רוצה שיורשה לי לומר, בהרבה פחות זמן מהזמן המקורי שהיה נדרש כדי שאני אעבור פה דבר-דבר, לומר כמה דברים.

שולי מועלם-רפאלי: אני רק שואלת – האם אלו הסתייגויות אישיות שלך, או הסתייגויות של המחנה הציוני?

איתן כבל: הסתייגויות של המחנה הציוני.

איתן כבל: אתמול – אני רוצה להזכיר – הוקראו - - -

קריאה: - - -

<אביטל סומפולינסקי: יש בתוך הרשימה הזאת כל חבר כנסת מטעם סיעת המחנה.

איתן כבל: האם אנחנו גם הצטרפנו לכל - - -

קריאה: לא.

שולי מועלם-רפאלי: צהריים טובים.

שולי מועלם-רפאלי: הצטרף אלינו חבר הכנסת אלי אלאלוף, יושב-ראש ועדת העבודה, הרווחה והבריאות.

איתן כבל: שלום חברנו.

איתן כבל: ברשותך, אני רוצה לומר בהמשך לדברים שנאמרו.

איתן כבל: הייתה לי פה רשימה ארוכה של הסתייגויות, ואני מוותר עליהן, אבל אני בכל זאת רוצה לומר כמה דברים.

איתן כבל: גם אם זה יישמע מעט טרחני, אני חייב לומר את הדברים גם בפורום המצומצם הזה יחסית.

איתן כבל: אני הרבה שנים בכנסת.

איתן כבל: למרות שזה לא נראה, אבל אני הרבה מאוד שנים.

איתן כבל: תמיד אנחנו אומרים עוד לא היה כדבר הזה.

איתן כבל: השימוש במשפט הזה, עוד לא היה כדבר הזה, אתם שומעים אותו הרבה יותר ממה שנדרש.

איתן כבל: וגם אני מעת לעת השתמשתי.

איתן כבל: אבל יש רגעים שכשאתה אומר עוד כדבר לא היה, אז באמת כדבר הזה לא היה.

איתן כבל: מתחילתו של העניין ועד סופו של העניין.

איתן כבל: ואף אחד מאתנו עדיין לא יודע מה יהיה בסוף העניין.

איתן כבל: ואני אומר לכם שבטני מתהפכת מהעובדה, אלדד, שאני נדרש להיות כאן ולהיות שותף למשהו שהוא בלתי מתקבל על הדעת, הוא מוטרף לגמרי, ואני אומר את זה לחברים שלי.

איתן כבל: ואני שואל את עצמי – גם אל תוך הלילה, ב-04:15 אתמול, ובדרך חזרה הביתה, בעיניים טרוטות עד כדי סכנת נפשות כדי לנסוע הביתה – מה זה?

איתן כבל: מה קורה?

איתן כבל: למה אני שותף?

איתן כבל: מי הדמות הזו שמפעילה אותנו, שמשחקת בנו בצורה שכזו?

איתן כבל: יש מישהו שמשחק בכולנו.

איתן כבל: לא רק בעובדים, גם בנו חברי הכנסת, ומשתמש בנו באופן גס, בוטה, דוחה, כפי שלא נראה.

איתן כבל: גם חברי דוד ביטן, במלוא הדרו – וחבל שהוא לא כאן כי רציתי להגיד את הדברים כשהוא כאן – שנדמה לו שהוא עף על גלי ההצלחה של עצמו, הוא לא מבין כמה הוא בתהליך של אדם נשלט שלא קובע כלום.

איתן כבל: כל מה שאנחנו מנסים לעשות פה זה להוציא עוד טיפה שיפורים.

איתן כבל: וכשמסתכלים פנימה אל תוך התהליך הזה לכל אורכו, הדיבור הוא דיבור של עובדים, אבל בפועל, מדובר רק בדבר אחד – כוח ושליטה.

איתן כבל: כוח ושליטה ברמה מוטרפת, ברמה שלא הייתה כמוה.

איתן כבל: יושבים כאן העובדים ומוצאים את עצמם משלמים מחיר כבד מאוד – אלה מהתאגיד, ואלה מרשות השידור.

איתן כבל: חברות וחברים, אתם באותה סירה.

איתן כבל: כולם באותה סירה.

איתן כבל: זה הרגע שמי שלא הבין אותו מלכתחילה, אנחנו מקבלים אותו עכשיו.

קריאה: כל השידור הציבורי באותה סירה.

איתן כבל: כל השידור הציבורי באותה סירה.

קריאה: זה ערוץ 20 של הכנסת, זה כולנו.

קריאה: כולם בסירה הזאת.

איתן כבל: לכן אני אומר את זה לכם, אני מתבייש.

איתן כבל: אני מתבייש גם בעצמי שאני שותף לפרסה הזו, שמשתמשים בי.

איתן כבל: ואני כחבר כנסת מהאופוזיציה, שמוביל שנים את התהליך הזה, מוצא את עצמי כאן צריך לדבר ולהתבדח בשעות הלילה.

איתן כבל: אתמול לפנות בוקר כלו כל הקיצים.

איתן כבל: שוק בהתקפלות נראה יותר טוב.

איתן כבל: כבר לא מצאנו את עצמנו, לא ידענו מי נגד מי, מי בעד מה, ומי בעד למה.

איתן כבל: וזה היה המצב.

איתן כבל: כפי שאני אומר לך, זה ברור שאין לנו שום רצון ושום יכולת לעזור או לרצות לעזור.

איתן כבל: אמרתי לך, גברתי היועצת המשפטית, בדרך כלל, גם בחקיקה שלא הייתה מקובלת עלינו לחלוטין חיפשנו כל דרך כדי לשפר אותה, לעשות אותה טובה יותר, נכונה יותר.

איתן כבל: גם אם אין בינינו הסכמות.

איתן כבל: פה זה לא מקובל.

איתן כבל: החוק הזה לא ראוי – לא לתאגיד, לרשות.

איתן כבל: אף אחד לא מרוויח ממנו.

איתן כבל: יש אולי מי שאמורים להרוויח ממנו, והמרוויח הגדול – אני אומר את זה לכם, אמר לי את זה אתמול פרי – איך שנראינו אתמול, הרי ברור שאין סיכוי שזה יקום.

איתן כבל: איך יכול ויקום?

איתן כבל: מלוחות זמנים מטומטמים – תסלחו לי, אנחנו הולכים להצביע – ואני אומר את זה גם לחברי הקואליציה – על לוחות זמנים שאין סיכוי בעולם שייצאו מן הכוח אל הפועל.

איתן כבל: אין סיכוי, גם אם כל אחד יקבל את התואר "מלאך".

איתן כבל: אפילו בפרשת וירא כתוב: "וירא שלושה מלאכים מרחוק".

איתן כבל: רש"י אומר שכל מלאך בא לבצע את שליחותו שלו, כי גם מלאך לא עושה שתי שליחויות.

איתן כבל: ופה מבקשים מהאנשים להיות יותר ממלאכים.

איתן כבל: אין סיכוי כזה.

איתן כבל: אין סיכוי כזה.

איתן כבל: מי שמצביע בעד החוק עושה מעצמו צחוק ומכל התהליך.

איתן כבל: אני אומר את זה לך, אדוני, יושב-ראש ועדת העבודה והרווחה, חברי, אין סיכוי.

איתן כבל: אין סיכוי.

איתן כבל: מתחילים להתווכח – יש עוד דבר, השיטה הזו, כשאתה רוצה כבר להעביר את החוק, אז אתה אומר: יאללה בסדר, יהיה בסדר.

איתן כבל: אנחנו כבר למעלה משנתיים מתבוססים במיץ הזה.

קריאה: שלוש.

איתן כבל: שלוש שנים.

איתן כבל: שלא נדבר על לפני, אני מדבר רק על החקיקה הזאת.

איתן כבל: לא עמדו בלוח זמנים אחד, תמנה.

איתן כבל: אחד.

איתן כבל: אתמול, בתוך שלושה ימים השר יאשר.

איתן כבל: בתוך ארבעה ימים - - -

יעקב פרי: פתחנו שלוש תחנות שידור.

איתן כבל: אתמול פתחנו שלוש תחנות שידור חדשות, עכשיו שוקלים את הערוץ התימני, אם יקום – כן או לא.

איתן כבל: זו נהייתה בדיחה.

איתן כבל: אלה דיני נפשות, עזבו עכשיו באיזה צד אני.

איתן כבל: אלה דיני נפשות.

איתן כבל: אלה דיני נפשות בסוף.

איתן כבל: גם אם אתה רוצה להוליך אנשים הביתה, אתה צריך למצוא את הדרך לתת להם את התנאים הכי טובים שיש.

איתן כבל: ואני אומר לכם, על ה-100 ועל ה-150 – בדרך כלל אינני מעלה הצעות כאלה, וחבר הכנסת פרי עודד אותי להעלות את העניין הזה – לא ייקלט אחד.

איתן כבל: אחד לא ייקלט מה-100.

איתן כבל: זה לא יותר ממצוות אנשים מלומדה כדי לסיים את החוק.

איתן כבל: אחד לא ייקלט.

איתן כבל: וכשאתה נכנס פנימה אל תוך התהליך, אני אומר את זה לכם – באיזה שכר?

איתן כבל: באיזה תפקיד?

איתן כבל: מה המנגנון?

איתן כבל: כל השאלות האלה.

קריאה: אתם אחראיים לזה שכן יקלטו.

אליעזר וחנונו: ביטחון תעסוקתי.

איתן כבל: הרי איך זה עובד?

איתן כבל: אנחנו מסיימים פה, עם כל הכבוד לנו ולרצון שלנו.

איתן כבל: נגמר העניין.

איתן כבל: מי בעד?

איתן כבל: מי נגד?

איתן כבל: המשכנו לדרכנו.

איתן כבל: יש עכשיו את המנגנונים שאמורים להיות באוצר.

איתן כבל: הם יגידו לכם: אין לנו בעיה.

איתן כבל: בסוף, גם את צריכה למצוא – את כעניין גנרי.

איתן כבל: סליחה?

איתן כבל: זה מה - - -

אילה בן משה: אתם לא יכולים שזה ייכנס לחוק, כל הפרטים הקטנים האלה?

איתן כבל: אתה לא יכול לכתוב איזה סוגי עבודות.

איתן כבל: אי-אפשר.

שולי מועלם-רפאלי: יותר ממה שהכנסנו, אנחנו לא - - -

איתן כבל: את יודעת מה כן?

איתן כבל: מה אני הצעתי?

איתן כבל: שינינו את הסעיף, ומה שאני אמרתי – אני יודע שזה מנגנון מוטרף – שצריך העובד לקבל שכר עד שהוא עובר למקום עבודתו החדש.

קריאה: back-to-back.

איתן כבל: back-to-back.

אילה בן משה: נכון.

אילה בן משה: איפה האוצר פה?

איתן כבל: כולם, כולל דוד ביטן, קמו על רגליהם.

איתן כבל: כי מה אני אמרתי?

איתן כבל: אמרתי: אם זה לא יקרה, זה לא יקרה.

יואב בן צור: אני יכול להגיד משפט?

יואב בן צור: אולי זה יחסוך לך את כל ההסתייגויות?

יואב בן צור: קיבלתי רשות ממנו, גברתי היושבת-ראש.

יואב בן צור: גברתי היושבת-ראש, רציתי להודיע שסיעת ש"ס וסיעת יהדות התורה יצביעו נגד החוק גם בוועדה וגם במליאה.

יואב בן צור: תודה רבה.

שולי מועלם-רפאלי: תודה.

איתן כבל: בן-צור, יישר כוח.

יואב בן צור: חבל, אל תדבר.

איתן כבל: אני רק רוצה שתהיה עשוי מצור.

יואב בן צור: אני לא מדבר סתם.

קריאה: גברתי היושבת-ראש, אפשר להעיר?

שולי מועלם-רפאלי: לא, לא, לא.

שולי מועלם-רפאלי: חבר הכנסת כבל באמצע נימוק ההסתייגויות.

שולי מועלם-רפאלי: זה לא דיון עכשיו.

שולי מועלם-רפאלי: חבר הכנסת כבל, תמשיך.

איתן כבל: ברשותכם, אני לא אתייחס להצהרה, למרות שאני תומך בה, ובוודאי חברי הכנסת מהאופוזיציה תומכים בה מאוד.

איתן כבל: אני מרשה לעצמי לעוף על ההודעה הזו, אבל לא להיסחף מעבר לגבולות הרגע.

איתן כבל: אני חוזר ואומר לכם, זה אחד החוקים, הקמת תאגיד החדשות – אתה שומע אתמול את פילבר, שהוא מציג את הדברים, והוא מסיים – רן שיטרית – ואתה שואל את עצמך: אז למה החוק?

איתן כבל: זה back-to-back – אותו מנגנון, אותו דבר הכול, הכול.

איתן כבל: אז בסוף כל הסיפור הוא שני אנשים שעולים למדינת ישראל כל כך הרבה כסף?

איתן כבל: בסוף הבעיה היא אתם, שניכם?

קריאה: זה לא הכסף.

איתן כבל: ודאי שלא.

איתן כבל: אבל הם מוכנים לעשות את הכול, כי כבר הגענו למצב – לא משנה אם זה בסדר, לא בסדר, היה אפשר קודם, לא קודם – שכבר אפשר ליצור מערכת סדורה, שהתאגיד יקלוט לתוכו.

איתן כבל: אני יכול להגיד לכם שהתאגיד ביקש מלכתחילה 912 תקנים.

איתן כבל: הייתי שם.

איתן כבל: הייתי במאבק הזה.

איתן כבל: הייתי בדיון הזה, במאבק הזה.

איתן כבל: והאוצר וכל המערכת דחתה אותם.

איתן כבל: הם רצו, זו האמת.

איתן כבל: זה כתוב, הייתי שם, בשיחות הסגורות כשהם ביקשו.

איתן כבל: ולא הרשו להם אפילו להעלות את זה.

איתן כבל: בסוף מי שהעז להעלות את זה מ-25 – זה אחרי שאלדד ואני הובלנו להעלאה הזו.

איתן כבל: כי אם הם היו מעזים להוציא מילה מהפה, הם היו חוטפים בראש.

איתן כבל: אני אסכם, גברתי, ואומר שזה החוק שאני הכי מתבייש בו.

איתן כבל: והצבעתי עבור חוקים שאני מתבייש בהם, אני מוכרח לומר את זה.

איתן כבל: יש שיקולים קואליציוניים, ושיקולים כאלה ואחרים, שאחר-כך יודעים תמיד לבקר אותנו, ואף אחד לא העמיד את עצמו במקומנו.

איתן כבל: אבל אני אומר לכם שזה החוק הכי מבזה, הכי מביש, הכי לא מועיל, הכי לא מקדם, שאני מכיר מהיום שאני פה בכנסת.

איתן כבל: ואני לא מרגיש שאני מפריז.

איתן כבל: זה מביך, זה משפיל.

איתן כבל: זה חוק שכל כולו ריסוק השידור הציבורי.

איתן כבל: כזה וכזה, מפה ומשם.

איתן כבל: ובמה שתלוי בנו, לפחות את המעט שעוד נותר לנו – ואני אומר את זה לכם, העובדים, עובדי התאגיד ובוודאי עובדי רשות השידור – אנחנו נעשה את כל אשר לאל ידנו, ואני מקווה שאנחנו נקבל רוח גבית אם לא מכל הקואליציה, לפחות מחלק מהקואליציה, כדי לעשות את המיטב שלא ייפקד מקומכם במובן הזה, מי שאפשר לקלוט אותו עוד.

איתן כבל: ואנחנו נילחם על הגדלת תקנים.

איתן כבל: אני אומר את זה גם לכם – אחת הטעויות הגדולות שחלק מכם עדיין עושים, לפחות בתהליך של החוק הזה, שכבר מבינים שהאויב הגדול שלכם הוא לא התאגיד.

איתן כבל: כי עד לרגע זה מדברים על הקמת תאגיד חדשות, ואף אחד עדיין לא סיפר איך מי מכם – מליאת רגב ואחרים – יכולים להיקלט בו בכלל.

איתן כבל: כי אין תקנים בכלל.

איתן כבל: גם אם מישהו רוצה, מישהו דיבר על זה?

איתן כבל: את הסיפור האמתי בסוף.

איתן כבל: איך מגדילים את העוגה?

איתן כבל: אף אחד לא עוסק בזה.

קריאה: אישרו עשרה תקנים?

קריאה: זה ועדת החריגים.

איתן כבל: חבר'ה, עשו לי טובה עם העשרה תקנים האלה.

איתן כבל: עשו לי טובה.

איתן כבל: גם כן, זה מעשה לוליינות – להוריד מפה כדי לתת מפה, ועוד לא פתחנו את הרדיו החרדי, ועוד לא התעסקנו עם הרדיו הרב-תחומי "רקע", ועוד לא עסקנו בכל הדברים האחרים, "מורשת".

איתן כבל: אני אומר את זה כעובדות, לא כהתרסה כלפי אף אחד.

איתן כבל: לכן חברות וחברים, אנחנו נילחם.

איתן כבל: אני לא מצפה שמישהו יסלח לי.

איתן כבל: אני לא עובד אצל אף אחד.

איתן כבל: אני עושה את הדברים במה שאני מאמין.

איתן כבל: ולאורך כל הדרך, כל אשר עשיתי – גם אם מוישה, לא תמיד עין בעין אתך או אתך, זה בא מתוך אמונה ומאבק למען השידור הציבורי.

איתן כבל: אין לי חברים ולא בני משפחה, ולא קרובים בתוך התהליך הזה.

איתן כבל: גם אם נראה בעיני אנשים שעשיתי טעויות, זה בא ממקום אחד – טובת השידור הציבורי.

איתן כבל: אני לא אוותר על זה, ואני אמשיך ואאבק על זה.

אחיה גינוסר: אבל יכול להיות שאלו היו טעויות.

איתן כבל: אמרתי שהיו.

אחיה גינוסר: אני מאמין לך, אבל יכול להיות שאלו היו טעויות.

איילת נחמיאס ורבין: הוא לא אמר שהוא לא עשה טעויות.

איילת נחמיאס ורבין: גם אמרנו כל הזמן שיש טעויות בתאגיד, חיכא.

איתן כבל: חיכא, אני אזכיר לך, אני לא באתי בענייני טעויות או להתחרות בך.

איתן כבל: כמו שאני אומר לכם שהחטא הקדמון היה שכשאני הייתי שר והייתה ההזדמנות הגדולה של הוועדים לחתום, לא נפתח את זה.

אחיה גינוסר: חתמנו.

איתן כבל: חיכא, עשה לי טובה.

אחיה גינוסר: חתמנו לפני שהוקמה הוועדה.

איתן כבל: חיכא, חיכא, עשה לי טובה.

אחיה גינוסר: לא, אל תגיד לי עשה טובה.

אחיה גינוסר: אם כבר מדברים על עובדות, אלו העובדות.

איתן כבל: חיכא, שנינו היינו שם.

אחיה גינוסר: היינו שם, חתמנו לפני שהוקמה ועדת לנדס.

אחיה גינוסר: חד וחלק, חד-משמעית.

אחיה גינוסר: ויעיד על כך משרד האוצר.

איילת נחמיאס ורבין: חיכא, זה הרבה אחרי שאיתן היה שר.

שולי מועלם-רפאלי: חבר הכנסת כבל, אנחנו לא בדיון היסטורי עכשיו.

שולי מועלם-רפאלי: תודה.

שולי מועלם-רפאלי: אנחנו לא בדיון היסטורי.

שולי מועלם-רפאלי: לצערנו הרב, אנחנו נמצאים בנקודת הזמן הזאת.

שולי מועלם-רפאלי: אפשר לדמיין את מה שהיה פה לפני כמה ימים בזכות כמה אנשים שנטעו פה תקוות.

שולי מועלם-רפאלי: לא ידעתי מאיפה הם הביאו אותן, אבל אנחנו לא שם.

שולי מועלם-רפאלי: אנחנו גם לא רוצים להגיד מי צודק ומי טועה, ומי מהעובדים כאן ומי מהעובדים שם.

שולי מועלם-רפאלי: אני רק אוסיף את עצמי לחבר הכנסת כבל בעניין הזה, ולשאר חברי הכנסת, שעושים פה עבודה נאמנה, חלקנו שנים, חלקנו זמן קצר יותר, מתוך ראיית השידור הציבורי והאנשים.

שולי מועלם-רפאלי: בסוף, אם לא יהיו אנשים בתוך השידור הציבורי, גם לא יהיה שידור ציבורי.

שולי מועלם-רפאלי: התפקיד שלנו הוא לראות את כולם.

שולי מועלם-רפאלי: ואני שוב אגיד, הניסיון לשסות עובדים אלה באלה גורם נזק מטורף לכל העובדים, לא לצד זה או לצד אחר.

איילת נחמיאס ורבין: שולי, אני חייבת להגיד.

איילת נחמיאס ורבין: משה, אל תגיב.

איילת נחמיאס ורבין: אתמול לחצו ידיים אלדד קובלנץ, גיל עומר, עם בילי מהרשות, עם תמנה.

איילת נחמיאס ורבין: אמרתי לכם רק דבר אחד – אם לפני חצי שנה הייתם מבינים מה נדרש מכם לעשות ביחד, לא היינו נמצאים במקום הזה של תיקון 8, תסלחו לי, העלוב כל-כך.

גיל עומר: חברת הכנסת מועלם, אני רק רוצה לומר, חבר הכנסת כבל דיבר על כזה עוד לא היה.

גיל עומר: אני חייב להגיד, אני בבית הזה אורח קצר ימים מאוד – למרות שבמזנון שאלה אותי אם אני עובד פה.

גיל עומר: היא ראתה אותי כל כך הרבה שהיא שאלה אותי אם אני עובד פה.

גיל עומר: אני אורח, ואני מקווה שאני לא אתארח פה עוד הרבה.

גיל עומר: אבל אני חייב לומר בעניין של מה שחבר הכנסת כבל אמר, מהחוויה האישית שלי, כשאני יושב פה בוועדה ומסתכל לחברי הכנסת – לכולם – בעיניים, לאנשי המקצוע בעיניים, לאופוזיציה ולקואליציה, ואני רואה – חלקם אומרים לי את זה במילים וחלקם אומרים לי את זה בעיניים – כולם, כאיש אחד, אופוזיציה וקואליציה, כולם אומרים בין במילים ובין בעיניים את מה שחבר הכנסת כבל אומר.

גיל עומר: וזה עצוב מאוד.

גיל עומר: זה עצוב.

משה שגב: גברתי היושבת-ראש, אני רק רוצה להגיד דבר אחד בקשר לדברים שאמר חבר הכנסת איתן כבל.

משה שגב: משה שגב, יושב-ראש עובדי הגג של ההסתדרות.

משה שגב: כל הסיפור הזה עם הקליטה של 100 עובדים צריך לבוא למעקב לוועדת הכלכלה בעוד שלושה חודשים.

משה שגב: אתם צריכים להבין, אנחנו לא נהיה.

משה שגב: אנחנו מתנדפים.

משה שגב: ביום שני אנחנו מתנדפים באוויר.

משה שגב: זאת אומרת שהאחריות היא עליכם.

משה שגב: עליכם לבדוק שהתהליך הזה אכן מתקיים.

משה שגב: אל תצפו לזה שאנחנו אכן נגיע, כי אף אחד לא יפנה אלי ויגיד לי תבוא הנה, תשגיח, תעשה.

משה שגב: אני לא יודע מה קורה איתי ביום שני.

תמנה עורב: אין לנו יכולות.

תמנה עורב: גם אין לנו סמכות יותר.

שולי מועלם-רפאלי: תודה.

שולי מועלם-רפאלי: הדברים נאמרו גם אתמול בדיונים.

משה שגב: חשוב מאוד שתיקחו את הדברים האלה לתשומת לבכם.

שולי מועלם-רפאלי: אתה צודק, והדברים נאמרו גם אתמול מפורשות בדיונים.

שולי מועלם-רפאלי: חבר הכנסת פרי, ואחר-כך גברתי מנציבות שירות המדינה, אחרי מר אליעזר.

יעקב פרי: תודה גברתי היושבת-ראש.

יעקב פרי: אני אהיה קצר מאוד.

יעקב פרי: אחת, עד רגע זה לא הונחו על שולחנה של הוועדה הנתונים שביקשנו.

לאה ורון: אבל קיבלנו אותם והם יחולקו.

יעקב פרי: אם קיבלתם והם יחולקו, זה חשוב כי זה יסייע לנו מאוד.

יעקב פרי: הנתונים, המספרים.

יעקב פרי: דבר שני, אני רוצה לשאול את חברתי היועצת המשפטית אם יש חדש בעניין ההסתייגויות שלי?

אתי בנדלר: לא.

יעקב פרי: לא, אין חדש.

אתי בנדלר: אני מציעה שהוועדה תצביע עליהן כפי שאתה הצעת, ואחר-כך אני אבדוק מה מהן אני יכולה לכתוב ומה לא.

אתי בנדלר: אנחנו לא הספקנו לעשות את זה למרות שניסינו להספיק כמה שיותר מאז סיום הישיבה האחרונה.

יעקב פרי: אני מניח שאנחנו נתחיל להצביע היום.

אתי בנדלר: כן.

אתי בנדלר: כן.

שולי מועלם-רפאלי: כן אדוני.

שולי מועלם-רפאלי: לא, לא, אנחנו לא פותחים.

<יאיר טרצ'יצקי: - - -

שולי מועלם-רפאלי: מר טרצ'יצקי, אנחנו לא פותחים, כי אחרת ייפתח שוב הכול מחדש ואנחנו לא שם יותר.

שולי מועלם-רפאלי: אני מתנצלת, אבל זה מה שיש כרגע.

אליעזר וחנונו: אליעזר וחנונו, נציג ועד הפעולה המאוחד ברשות השידור.

אליעזר וחנונו: בהמשך לדבריו של חבר הכנסת כבל, יש דברים שחשבנו שיסתדרו והם לא מסתדרים.

אליעזר וחנונו: אני מדבר על ההסכם הגלובלי, העובדים עם חוזים אישיים.

אליעזר וחנונו: מדובר על כ-200 איש בתוך רשות השידור כיום.

שולי מועלם-רפאלי: אסף וסרצוג, תצטרף אלינו לשולחן בבקשה.

שולי מועלם-רפאלי: בסוף נצטרך לקבל מענה ממך.

אליעזר וחנונו: אתה ממונה על השכר באוצר.

אליעזר וחנונו: בחוזה של הפורשים – אני מקריא לכם את החוזה שחתום עליו הממונה על השכר, קובי אמסלם, בשעתו.

אליעזר וחנונו: אתן לכם הבהרה, בעל חוזר אישי שעובר לעבוד בתאגיד, כל הפיצויים המוגדלים נמחקים לו.

אליעזר וחנונו: חשבנו שהסעיפים האלה יימחקו והם יתבטלו.

אליעזר וחנונו: מה שקורה, עד לרגע זה העניין לא סודר, ואני מבקש שתיכנס הבהרה לחוק.

אליעזר וחנונו: אני מקריא מה זה אומר.

אליעזר וחנונו: אני מקריא את זה: "סעיף 7 – עובדים כאמור אשר ייקלטו בתאגיד השידור הציבורי" – זאת אומרת, גם בתאגיד החדשות, כי זו התולדה שלו – "בסמוך לסיום עבודתם ברשות השידור לא יהיו זכאים לתנאים המפורטים לעיל, אלא לתנאי סיום עבודה על-פי דין בלבד".

אליעזר וחנונו: קבוצות אחרות של הרשות כן מקבלות אותם, לפי התנאים שלהם.

אליעזר וחנונו: "8 – כמו כן, עובדים אשר ייקלטו בתאגיד השידור הציבור במהלך שלוש השנים שלאחר מועד סיום עבודתם ברשות לא יהיו זכאים לתנאים המפורטים לעיל, אלא לזכויות על-פי דין בלבד, ויהיה עליהם להשיב את כל ההטבות אשר קיבלו על-פי האמור במכתב זה, באם קיבלו".

אליעזר וחנונו: אז אנחנו מבקשים שתהיה הבהרה שזה נמחק.

אליעזר וחנונו: אין בעיה אפילו לפי המתווה שלכם, רק תגידו שזה יהיה.

שולי מועלם-רפאלי: מי זה שלכם?

שולי מועלם-רפאלי: בסדר, אנחנו לא מנהלים דיונים פנימיים בשולחן.

שולי מועלם-רפאלי: היועצת המשפטית ואז אגף התקציבים.

אתי בנדלר: אני רוצה לומר שאני לא מכניסה שום הבהרה לחוק, אלא דבר שנדון בוועדה וחברי הכנסת הנחו אותי לשלב את זה בחוק או כהצעה לתיקון הנוסח, שאם לא תתקבל, תהפוך להסתייגות.

אתי בנדלר: אז קח את זה לתשומת לבך.

אתי בנדלר: להבהיר את עצמי שוב?

אתי בנדלר: על סמך הערות מטעם הציבור, מטעם המוזמנים, מטעם הנפגעים, מי שלא יהיה, שאינם חברי כנסת, אינני משלבת, אינני מוסיפה פסיק לנוסח הצעת החוק.

אליעזר וחנונו: אז אני מבקש מאחד מחברי הכנסת שיכניסו את זה לתוך החוק.

שולי מועלם-רפאלי: תודה גברתי.

שולי מועלם-רפאלי: אגף התקציבים בבקשה.

שולי מועלם-רפאלי: בבקשה להתייחס למה שהעלה מר אליעזר מעובדי רשות השידור.

דורון ספקטור: שלום, דורון ספקטור מאגף הממונה על השכר.

דורון ספקטור: רציתי להתייחס למה שאליעזר אומר.

דורון ספקטור: אני הסברתי את זה לו, אבל אני אסביר את זה גם לכם.

דורון ספקטור: ממש בקצרה, בהתחלה, לפני שנתיים-שלוש, כשהחליטו על התנאים המיטיבים לעובדי רשות השידור, הוחלט – וזה נחתם גם על-ידי ההסתדרות והארגונים היציגים של העובדים – שמי שיתקבל לתאגיד לא יקבל את התנאים המיטיבים, אלא רק את התנאים על-פי חוק.

דורון ספקטור: מאוחר יותר אנחנו הסכמנו מול ההסתדרות לחזור בנו, למרות שאני חושב שיש היגיון בכך שמי שעובר וממשיך לעבוד בתאגיד לא יקבל את התנאים המיטיבים מהמדינה.

דורון ספקטור: בכל מקרה, זה בוטל.

דורון ספקטור: לגבי מה שאליעזר העלה פה, במכתב המקורי, כמו שאני אומר, אמרו שמי שעובר לתאגיד לא מקבל.

דורון ספקטור: אני הסברתי לאליעזר שאנחנו מתכוונים לשנות את זה.

דורון ספקטור: זה עוד לא נסגר במאה אחוז, אבל אני יכול להגיד שבכל מקרה שמי שהשכר שלו עד פעמיים מהשכר הממוצע יקבל הכול, לא משנה אם הוא עובר לתאגיד או לא.

דורון ספקטור: מי שהשכר שלו גבוה מבין פעמיים לשלוש, יקבל 100%, וכנראה מעל שלוש פעמים השכר הממוצע, רק על החלק שמעל – מדובר בעובדים מעטים מאוד.

שולי מועלם-רפאלי: מספר מצומצם של אנשים.

דורון ספקטור: אני לא בא לבקר, אבל אלה אנשים שהמענקים שלהם מגיעים לסכומים גבוהים מאוד.

אליעזר וחנונו: אמרתי לך שזה לא בדיוק.

דורון ספקטור: מעט העובדים בחוזים אישיים שעוברים לתאגיד והשכר שלהם גבוה משלוש וארבע פעמים השכר הממוצע, המענקים שלהם גבוהים מאוד.

דורון ספקטור: אנחנו נוציא הבהרה בנושא.

שולי מועלם-רפאלי: מצוין.

אליעזר וחנונו: שתנוח דעתנו.

שולי מועלם-רפאלי: טוב שהעלית את זה.

שולי מועלם-רפאלי: תנוח דעתך.

שולי מועלם-רפאלי: אנחנו נשמח להבהרה הזאת.

אליעזר וחנונו: שזה לא יתמסמס, חלילה.

אליעזר וחנונו: קיבלתי טלפונים בהולים מפה ועד להודעה חדשה.

שולי מועלם-רפאלי: אנחנו במאני-טיים להוציא הבהרות.

שולי מועלם-רפאלי: ד"ר איריס נחמיה, מנהלת אגף מדיניות ותכנון אסטרטגי בנציבות שירות המדינה.

שולי מועלם-רפאלי: בילינו חלק ניכר מהשעות הקטנות של הלילה בדיון על הסעיף שמתייחס לקליטת 100 עובדים מרשות השידור אל תוך משרדי הממשלה השונים.

שולי מועלם-רפאלי: נשמח לשמוע מה עושה עם זה הנציבות, מה התכנית, איך זה עומד להיות, בדיוק כדי שבעוד שלושה חודשים כשנגיע לוועדה של חבר הכנסת כבל, לא נמצא את עצמנו באותה נקודה שהיינו בה אתמול בערב, של שאילת שאלות בלבד, אלא איך אנחנו מתקדמים משם.

איריס נחמיה: תודה רבה.

איריס נחמיה: חבל שאנחנו לא היינו בדיון אתמול, היינו יכולים לשפוך קצת יותר אור.

איריס נחמיה: קודם כל, אנחנו רואים את עצמנו כמי שאחראיים על אנשים.

איריס נחמיה: אנחנו רואים בזה אחריות שלנו לנייד את העובדים.

איריס נחמיה: מבחינתנו, אנחנו נעשה את זה במלוא האחריות שמוטלת עלינו.

איריס נחמיה: עם זאת, אם אתם חושבים – וזה בהמשך לדברים של חבר הכנסת איתן כבל – שיש לנו 150 תקנים שהם פנויים, אין לנו 150 שהם תקנים פנויים.

איריס נחמיה: לצורך העניין, אם ישנן משרות שהן משרות סדרתיות – לוגיסטיקה, מנהל משאבי אנוש – כאן כן אפשר לעשות את ההתאמות ולדרוש מהמשרדים עצמם שהם יקצו בשלב הראשון לאנשים מתוך רשות השידור.

איריס נחמיה: כל היתר צריכות להיות משרות תוספתיות.

איריס נחמיה: אני מזכירה שאנחנו נמצאים במצב של flat, של קיצוצים רוחביים אחת לשנה, 2.5%.

איריס נחמיה: צריך להיות מובהר במסגרת החוק שהקיצוץ לא יהיה על 150 התקנים האלה.

איתן כבל: זה מה שנקרא לפרשן אותי בחיי.

איריס נחמיה: אני רק אוסיף על זה שאם החליטו לתת למשרד הבריאות, למשל, על בסיס התקנים שהבטיח האוצר לחלק, 50 תקנים – עכשיו הוא יאמר: קחו 50 עיתונאים ושימו אותם במקום רופאים, אין כאן שום התאמה.

איתן כבל: אתמול אמרנו את זה בצורה ברורה.

איריס נחמיה: אני אומרת לכם שזה מנגנון שהוא מנגנון שבסוף - - -

שולי מועלם-רפאלי: גברתי, למרות שלא היית אתמול, והנבואה בכל זאת עדיין לא חולקה בעולמנו, את מהדהדת את מילותינו אחת לאחד.

איריס נחמיה: אנחנו נעשה את זה בשמחה.

איריס נחמיה: כבר הבוקר דיברתי עם רשות השידור, ביקשתי לקבל מידע על איזה עובדים מדובר, מה בסך הכול המשרות שיש, אילו משרות הן פרופסיונליות, כי יש צורך בהתאמה ייעודית.

איתן כבל: גברתי, אין לנו טענה עליכם.

איתן כבל: אנחנו לא מוכנים שייכתבו פה דברים - -

שולי מועלם-רפאלי: שברור לכולם שאי-אפשר לקיים אותם.

איתן כבל: - - שלכולם ברור שאי-אפשר ליישם אותם.

איריס נחמיה: אבל אי-אפשר להגיד תשברו את הראש עם 150 עובדים, כי אני אומרת לכם מה יקרה, וזה קרה במקומות אחרים.

איריס נחמיה: עובדים היו במהלך שנתיים - - -

שולי מועלם-רפאלי: 150 בלי מכרז.

איתן כבל: ועוד 100, ועוד 50 במכרזים הבין-משרדיים.

שולי מועלם-רפאלי: במכרזים הבין-משרדיים.

שולי מועלם-רפאלי: 100, ועוד 50 במכרזים הבין-משרדיים, זה היה הסיכום פה.

איתן כבל: ביטן ירד מ-75 - - -

קריאה: אבל מנכ"ל משרד האוצר התחייב לזה אתמול.

איריס נחמיה: ברשותך, תנו לי לסיים.

איריס נחמיה: זה צריך להיות קצוב לתקופה של שנה - -

שולי מועלם-רפאלי: זה כתוב בחוק.

איריס נחמיה: - - כי לא ייתכן מצב שעובדים – ואני אומרת לכם שזה כבר קרה לנו במערכת – שנים עובדים מקבלים שכר ונמצאים בים, כי אין איפה לשים אותם.

איריס נחמיה: חשוב מאוד שזה יהיה - - -

שולי מועלם-רפאלי: גברתי, הדבר הזה כתוב בחוק.

אליעזר וחנונו: אנחנו נשמח להמשיך ולעבוד בשידור הציבורי, בתאגידים.

אליעזר וחנונו: גם ללא תקן, אנחנו נשמח.

איילת נחמיאס ורבין: הסיעה שלנו התייחסה לאיזושהי הסתייגות בנושא גילאי 40.

איילת נחמיאס ורבין: הסיעה שלנו התייחסה לנושא זה, במקום לקבוע את גיל 40 כסוג של רף, כאילו בני 40 בקלילות ימצאו משרות מחר בבוקר, לנסות להתייחס לנושא של מי שעבד לפחות חמש שנים ברשות השידור.

שולי מועלם-רפאלי: גברתי, לא היית אתמול.

שולי מועלם-רפאלי: איתן ייצג אותך בכבוד, אבל הדבר נכנס והוא כבר בתוך.

איילת נחמיאס ורבין: אני רוצה להזכיר את זה בדיון הזה.

משה שגב: השאלה שנשאלת פה – אתמול היה מנכ"ל משרד האוצר.

משה שגב: עם כל הכבוד, אני לא חושב שהוא בא לעשות פה הצגה.

משה שגב: אם הוא אומר שהוא בדק והוא מכיר והוא יודע שיש 100 תקנים – אנחנו מדברים על ה-100, דרך אגב – הדברים אכן נבדקו.

שולי מועלם-רפאלי: אני רוצה לתקן אותך.

שולי מועלם-רפאלי: זה לא מה שאמר מנכ"ל משרד האוצר.

משה שגב: מה הוא אמר?

שולי מועלם-רפאלי: אני יכולה לאהוב את זה או לא לאהוב את זה, זה לא מה שהוא אמר.

שולי מועלם-רפאלי: מנכ"ל משרד האוצר אמר:

שולי מועלם-רפאלי: ברשות המסים אני יודע לצבוע משרות שאליהן ייקלטו חלק מהעובדים האלה.

משה שגב: גם במשרד המשפטים, משרד הבריאות.

שולי מועלם-רפאלי: ובמקומות אחרים יצטרך להיעשות תהליך.

שולי מועלם-רפאלי: יתקנו אותי חברי.

יוסי יונה: אני אתקן אותך, ברשותך.

יוסי יונה: הוא אמר שהם הצליחו לצבוע עד כה 75 משרות.

יוסי יונה: עדיין - - - 25 הנוספות.

איתן כבל: אני רוצה להדגיש שאלו 75 משרות.

איתן כבל: הוא לא אמר איזה גודל משרה, מה השכר, מה התפקיד.

אליעזר וחנונו: מתח הדרגות.

איתן כבל: בסוף הרי מה יקרה?

איתן כבל: בסוף, ה-100 יקבלו הצעות, ולא עבודה.

אליעזר וחנונו: צריך לדאוג להיקלט.

שולי מועלם-רפאלי: הנקודה הזאת תמשיך להתברר.

שולי מועלם-רפאלי: הדברים נאמרו אתמול, וברור לחלוטין שהמטרה היא שאנשים יעבדו.

שולי מועלם-רפאלי: לא יקבלו הצעות עבודה, אלא יקבלו מקום עבודה מסודר, מכובד ומותאם.

שולי מועלם-רפאלי: אני לא חושבת שיש מקום עבודה שהוא לא מכובד, אבל מותאם.

שולי מועלם-רפאלי: זאת המילה שהייתי רוצה.

שולי מועלם-רפאלי: כיוון שברוך ה', חבר הכנסת פרי, חולקו לחברי הכנסת הנתונים – מר קובלנץ, אתה רוצה להציג אותם בבקשה?

אלדד קובלנץ: כן, בוודאי.

אלדד קובלנץ: אני רק מבקש שתעקבו אחרינו בסבלנות, כי אלו המון מספרים, אחוזים, והרבה תשובות יהיו תוך כדי ההקראה של שני העמודים האלה.

שולי מועלם-רפאלי: מצוין.

שולי מועלם-רפאלי: מה שאני אבקש, אם ככה, לכתוב שאלות בצד.

שולי מועלם-רפאלי: אנחנו נשמע את ההסבר ברצף, אם יהיו שאלות, נחזור לנקודות הלא ברורות.

אלדד קובלנץ: תנו לי שלוש דקות של חסד.

אלדד קובלנץ: על-פי תיקון החוק, התאגיד מחויב לקלוט 510 תקנים מלאים של עובדי רשות השידור במשרה מלאה.

אלדד קובלנץ: עד כה נקלטו 440 עובדי רשות השידור, וזה מגלם בתוכו 398 תקנים.

אלדד קובלנץ: שוב, 440 עובדים שמגלמים 398 תקנים.

אלדד קובלנץ: נעבור לנקודה הבאה.

אלדד קובלנץ: הנקודה הבאה היא כמה עובדים במשרה מלאה וכמה משרות חלקיות.

אלדד קובלנץ: עובדים במשרה מלאה – 359 עובדי רשות השידור נקלטו במשרה מלאה, ו-275 עובדים חיצוניים מחוץ לרשות השידור נקלטו במשרה מלאה.

אלדד קובלנץ: אחוזי המשרה של עובדי רשות השידור שנקלטו בתאגיד – אני מצטער שאני חוזר על זה - - -

יעקב פרי: רק שאלת ביניים, אתם כוללים עובדי רשות שידור שהם עובדי רשות שידור היום בפועל, או כולל עובדי רשות שידור שהיו?

אלדד קובלנץ: גם וגם.

אלדד קובלנץ: החוק מגדיר מהו עובד רשות השידור.

אלדד קובלנץ: למועצה יש סמכות להרחיב את ההגדרה.

אלדד קובלנץ: אלו עובדים שעבדו שנתיים ברצף לפני כן.

אלדד קובלנץ: תנו לי להמשיך.

אלדד קובלנץ: בתוך עובדי רשות השידור, בפעם השלישית, 359 עובדי רשות השידור נקלטו ב-100% משרה, שמהווים 81.5% מכלל עובדי רשות השידור שנקלטו.

אלדד קובלנץ: שמונה נקלטו ב-75% משרה.

אלדד קובלנץ: שניים ב-60% משרה.

אלדד קובלנץ: 53 ב-50% משרדה.

אלדד קובלנץ: תשעה ב-40% משרה, ותשעה ב-25% משרה.

איילת נחמיאס ורבין: 73 עובדים בסך הכול בחלקיות משרה.

אלדד קובלנץ: אני ממשיך.

אלדד קובלנץ: ביקשתם לגבי חטיבת החדשות.

אלדד קובלנץ: 173 עובדי רשות השידור נקלטו לחטיבת החדשות.

אלדד קובלנץ: מתוכם 162 ב-100% משרה, שזה 93% מכלל עובדי רשות השידור שנקלטו לחטיבה.

אלדד קובלנץ: שניים ב-75% משרה.

אלדד קובלנץ: שניים ב-60% משרה.

אלדד קובלנץ: חמישה ב-50% משרה, ושניים ב-25% משרה.

אלדד קובלנץ: אני ממשיך.

אלדד קובלנץ: נתבקשנו לגבי הרשת ברוסית, "רקע" ו"מורשת".

יעקב פרי: מה ההבדל בין רוסית לבין "רקע"?

אלדד קובלנץ: "רקע" הן השפות שאינן רוסית – בוכרית, גיאורגית, לדינו, ספרדית, צרפתית, אנגלית.

אלדד קובלנץ: לפני שאני מקריא את הפרטים על שלוש התחנות הספציפיות האלה, המספרים שאני נותן הם לא מספרים מלאים כי מערך ההפקה והמערך הטכני של התאגיד הוא פול שמתוכו נותנים שירותים לכל התחנות, ולכן הטיפול הזה יחייב באופן הכרחי עוד תקנים.

אלדד קובלנץ: אני מונה פה את התקנים לא כולל הפקה והאגף הטכני.

אלדד קובלנץ: נתחיל ברוסית.

אלדד קובלנץ: יש 8.8 תקנים ברוסית.

אלדד קובלנץ: המספר הוא 11, כי יש גם עוד 2.2 עובדים שהם בפול של הפקה וטכנולוגיה.

אלדד קובלנץ: תשעה עובדי רשות השידור נקלטו לרדיו ברוסית, ארבעה במשרה מלאה, שלושה ב-50% משרה, עובד אחד ב-40% משרה, ועובד אחד ב-25% משרה.

אלדד קובלנץ: ברדיו "רקע", הרדיו של השפות, יש 7.5 תקנים.

אלדד קובלנץ: תשעה עובדי רשות השידור נקלטו לרדיו "רקע", ארבעה ב-100% משרה, שזה 44% מכלל הנקלטים של הרשות.

אלדד קובלנץ: חמישה עובדי רשות השידור נקלטו ב-50% משרה.

אלדד קובלנץ: נעבור לרדיו "מורשת".

אלדד קובלנץ: שוב, יש פה שמונה תקנים, אבל זה לא כולל עוד 4.5 תקנים של הפקה והצוות הטכני.

אלדד קובלנץ: חמישה עובדי רשות השידור נקלטו ל"רשת מורשת", ארבעה במשרה מלאה.

אלדד קובלנץ: עובד רשות אחד נקלט ב-25% משרה.

אלדד קובלנץ: שוב, חשוב לזכור שעל המספרים האלה צריך להוסיף, פחות או יותר, בין 25% ל-30% לכל שיא תקן, עובדי הפקה.

אלדד קובלנץ: חטיבת הרדיו היא חטיבה אחודה אצלנו, עם מנהל אחד שיכול לתת שירותים לכמה תחנות.

אלדד קובלנץ: הפיצול יגרום להגדלת כוח האדם.

קריאה: וכמובן, להגדלת ההוצאות.

שולי מועלם-רפאלי: ברור.

אלדד קובלנץ: ההתפלגות לגילאים, זה היה חשוב מאוד לוועדה.

אלדד קובלנץ: מתוך רשות השידור, 13 עובדים מתחת לגיל 30, הם 3% מכלל עובדי הרשות השידור שנקלטו.

אלדד קובלנץ: בין גיל 30 ל-39 – 75 עובדים, 17% מכלל עובדי הרשות.

אלדד קובלנץ: בין 40 ל-49 – 173 עובדים, 39% מכלל עובדי הרשות, שזה הנתח הכי גדול של עובדים של רשות השידור שנקלטו.

אלדד קובלנץ: בין 50 ל-59 – 133 עובדים.

אלדד קובלנץ: מעל גיל 60 – 46 עובדים.

שולי מועלם-רפאלי: תודה רבה אדוני.

שולי מועלם-רפאלי: שאלות לחברי הכנסת על הנתונים שהעביר קובלנץ?

אלדד קובלנץ: תודה למחלקת כוח אדם וכספים שעבדה כל הלילה על המסמך.

יעקב פרי: אלדד, אתם צריכים להשלים, מבחינת המחויבות שלכם, 398 תקנים של עובדי רשות השידור ל-510.

יעקב פרי: במילים אחרות, צריך לקלוט עוד 102.

אלדד קובלנץ: נכון.

שולי מועלם-רפאלי: ש-102 התקנים האלה יחולקו בין התאגיד לתאגיד החדשות.

אלדד קובלנץ: נכון.

שולי מועלם-רפאלי: והקליטה שלהם תיעשה על-ידי התאגיד?

משה שגב: דרך אגב, זה גם גילאי 50-40.

שולי מועלם-רפאלי: איך זה אמור לפעול מעכשיו?

אלדד קובלנץ: אין לי מושג.

אלדד קובלנץ: לתאגיד החדשות החדש אין מערכת שכר, אין מערכת כוח אדם.

אלדד קובלנץ: אין לי מושג איפה הם ייקלטו ומי יטפל בהם.

שולי מועלם-רפאלי: אם אנחנו כבר מדברים, חברי חברי הכנסת, העליתי את זה אתמול, וחבר הכנסת פרי העלה את זה בתחילת הדיונים, אני מבקשת שוב לומר את זה לפרוטוקול כדי שזה יהיה ברור – לפי הנתונים העובדתיים, אנחנו הולכים לזה שהתאגיד עולה ביום שני, מתחיל ביום שני.

שולי מועלם-רפאלי: 440 עובדי רשות השידור צריכים לעבור תהליך, ואני אמרתי את זה אתמול, וחבר הכנסת פרי אמר את זה היום, שהם חייבים ביום ראשון להתנייד לתאגיד ולעשות שם תהליך.

קריאה: לוחות זמנים לא רציונליים.

קריאה: רצוי כבר ביום חמישי, הייתי אומר.

שולי מועלם-רפאלי: אנחנו נגיד את זה לפרוטוקול.

שולי מועלם-רפאלי: אני חושבת שזו דרישה - - -

קריאה: גם 102 העובדים שחסרים.

משה שגב: דרך אגב, גם ה-102 הנוספים, עד יום התחילה צריכים לעבור.

משה שגב: הכול צריך לקרות ביום הראשון.

שולי מועלם-רפאלי: חברים, לגבי ה-102, אני לא בטוחה.

שולי מועלם-רפאלי: תיכף תגיד היועצת המשפטית לוועדה.

קריאה: לא, זה מחויב.

שולי מועלם-רפאלי: שנייה.

שולי מועלם-רפאלי: אני אמרתי שאני לא יודעת.

שולי מועלם-רפאלי: אם היא תגיד שזה מחויב, זה מחויב.

שולי מועלם-רפאלי: חברי חבר הכנסת כבל, מול מי פועלים בנושא הזה, ש-440 עובדים שכבר נקלטו בתאגיד מרשות השידור עושים תהליך מעבר שלא מתחיל ביום שני בבוקר?

אלדד קובלנץ: אך ורק בחקיקה.

איילת נחמיאס ורבין: מול הכנ"ר.

גיל עומר: זה חייב להיות בחקיקה, כי כל הבקשות עד היום נדחו.

שולי מועלם-רפאלי: השאלה הופנתה לחבר הכנסת כבל כמומחה בתחום.

שולי מועלם-רפאלי: לא בתחום התקשורת, אלא בתחום החקיקה בתקשורת.

איתן כבל: אתי, אני לא יודע אם זה יכול להיכנס בחקיקה או איך צריך לעשות את זה.

איתן כבל: אם זה לא ייכנס בחקיקה – העניין של המעבר גב אל גב.

שולי מועלם-רפאלי: מעבר עובדים מרשות השידור, גב אל גב – ביום חמישי או ביום ראשון כדי שתהליך הקליטה שלהם יהיה - - -

קריאה: כמה שיותר מוקדם.

איתן כבל: תני לי רק להסביר לך במשפט.

איתן כבל: אם מישהו רוצה להמשיך את הכאוס והבלגן שממילא מתקיימים פה ורוצה ליצור התמוטטות מוחלטת של המערכת, יבקש שביום שבו החוק ייכנס לתוקף, כולם יגיעו לתהליך הקליטה.

גיל עומר: עד היום כל הבקשות האלה – זה לא הלך.

איתן כבל: בוודאי.

איתן כבל: בשלב מסוים ההנהלה של רשות השידור הקיימת כבר הייתה במקום אחר, היא כבר הייתה בחוק אחר.

איתן כבל: אז לא היה לה עניין, לפחות כך נראה לי, לשתף פעולה.

איתן כבל: ואם זה לא יהיה בחקיקה, אז כנראה שמישהו רוצה להפיל את זה פה ופה.

אתי בנדלר: אני מעיינת עכשיו בסעיף 96 לחוק.

אתי בנדלר: מדובר על כך שהמנהל הכללי הזמני יציע לעובדים היכן רוצים - - - את המספר של העובדים שלהם יוצע להיקלט בתאגידי השידור.

אתי בנדלר: במקום 450 משרות, 510.

אתי בנדלר: אני לא מוצאת - - -

אסף וסרצוג: מה שרשום היום בחוק, במקום 450, לשנות ל-500.

אתי בנדלר: אבל לא כתוב כאן

אתי בנדלר: שההצעה הזאת צריכה להיות עד יום התחילה.

אתי בנדלר: אני גם לא חושבת שזה אפשרי.

משה שגב: איך זה מנוסח בחוק המקורי?

אסף וסרצוג: - - - עד אחרי יום התקינה שאפשר להציע.

אתי בנדלר: אני רוצה להסביר, הדרישה הזאת תיכנס לתוקפה רק כשהחוק ייכנס לתוקפו.

גיל עומר: לא מדובר על הדלתא, מדובר על האנשים שכבר חתומים שיתחילו לעבוד.

איילת נחמיאס ורבין: הוא מדבר על מי שכבר חתם.

גיל עומר: מה שקורה, צריך להתחיל להפעיל תאגיד כאשר רשות השידור לא משחררת את העובדים לבוא.

שולי מועלם-רפאלי: אדוני מאגף התקציבים, אסף, אנחנו לא מדברים על בין 440 שכבר נקלטו ל-510 תקנים שעוד ייקלטו, בעזרת ה'.

שולי מועלם-רפאלי: אלא אנחנו מדברים על מי שכבר היום – 440 עובדים.

שולי מועלם-רפאלי: מה שאנחנו רוצים להגיד, שהעובדים האלה צריכים להיות משוחררים מרשות השידור ביום חמישי כדי להיקלט בתאגיד ולהעלות אותו ביום שני.

שולי מועלם-רפאלי: אלא אם כן יש פה אמירה אחרת, אבל זאת לא האמירה שיוצאת מפה.

שולי מועלם-רפאלי: זאת האמירה.

אסף וסרצוג: זה בידכם לא בידינו.

אסף וסרצוג: אין לי אמירה לגבי זה.

שולי מועלם-רפאלי: זאת האמירה שיוצאת מהוועדה, ויתקנו אותי חברי.

קריאה: - - - לשחרר אותם מהעבודה ברשות השידור.

רונית בראון קניס: צהריים טובים, רונית בראון, המשנה למנכ"ל רשות השידור.

שולי מועלם-רפאלי: אני שוב אגיד לפרוטוקול שמפתיע אותנו, יום אחרי יום, שהמנכ"ל לא מוצא לנכון לבוא לדיונים.

איילת נחמיאס ורבין: הוא צריך להיות פה.

איילת נחמיאס ורבין: אלו הימים הקריטיים.

שולי מועלם-רפאלי: אני חשה כיושבת-ראש הוועדה כבר מספר ימים שצריך להגיד את זה לפרוטוקול, שראוי היה למנכ"ל רשות השידור להיות פה.

שולי מועלם-רפאלי: זה אירוע דרמטי, בעיקר לאנשים שלו, לשידור הציבורי, והוא חלק מהדבר הזה.

שולי מועלם-רפאלי: אבל את פה ואנחנו שמחים בך יום אחרי יום.

רונית בראון קניס: אני פה, ואיתי פה צוות נכבד שעושה עבודתו נאמנה.

יוסי יונה: הדברים האלה הם לא ביקורת כלפיך.

שולי מועלם-רפאלי: ברור, היא פה, יום אחרי יום, שעות רבות.

<רונית בראון קניס: אנחנו נמצאים פה צוות מכובד, לרבות נציגי הכנ"ר, שמייצגים פה את כולם.

איילת נחמיאס ורבין: רונית, גם הכנ"ר היה צריך להיות פה, בסדר?

איילת נחמיאס ורבין: זה אירוע עד כדי כך משמעותי.

שולי מועלם-רפאלי: רונית, בבקשה, תעני לנו.

<רונית בראון קניס: אני מבקשת להבהיר לחברי, אנחנו מחויבים על-פי החוק ברצף שידורי עד ליום התחילה.

<רונית בראון קניס: אם רוצים לשנות את זה, זה בסדר, אבל כדי שנוכל לשמר את הרצף השידורים הזה, אנחנו משתדלים כמיטב יכולתנו לשחרר את מי שאנחנו יכולים בין המשמרות ותוך כדי, אבל אנחנו לא יכולים לשחרר את כל העובדים שהתקבלו לתאגיד.

אלדד קובלנץ: אין דרך אחרת.

אלדד קובלנץ: הנזק שייגרם לשידור הציבורי הוא בלתי הפיך, ואתם תוכלו לשרוד את שלושת הימים האלה, רונית.

גיל עומר: אפשר לעשות בעניין של רצף שידורים פשרות הגיוניות, אלא אם כן יש מישהו שרוצה לחבל בתהליך.

גיל עומר: זאת האמת, וצריך לומר אותה בצורה הכי ברורה.

שולי מועלם-רפאלי: ברשות כל הנוכחים, חברי חברי הכנסת, זו תהיה החלטה של חברי הכנסת.

שולי מועלם-רפאלי: אני לא מתכוונת לעשות את מה שאני מבקשת לא לעשות, ולהטיח ראש בראש את שני האיגודים האלה.

שולי מועלם-רפאלי: אני חושבת שברור לחלוטין שאם רוצים שזה יעלה ביום שני לשידור, צריך לשחרר אותם ביום חמישי.

גיל עומר: העלה שגב – ישימו מחשב שישדר בשלושת הימים האלה.

גיל עומר: יהיה רצף שידורי.

גיל עומר: הפתרונות הם קלים מאוד.

משה שגב: אתם רוצים שנשים שקופית?

משה שגב: נשים שקופית, מה שאתם רוצים.

<רונית בראון קניס: - - -

שולי מועלם-רפאלי: לא, לא, רונית, סליחה.

שולי מועלם-רפאלי: רונית וגיל, אחרי כל השעות והימים האלה, אני ממש לא מתכוונת שאתם תחליטו על זה.

שולי מועלם-רפאלי: זה בדיוק תפקידם של חברי הכנסת, וחברי הכנסת מבינים מה הם צריכים לעשות.

<גיל עומר: מעולה.

<גיל עומר: תודה רבה.

<רונית בראון קניס: תודה רבה.

איילת נחמיאס ורבין: צריך להבין שברמת המוכנות יש עובדים שהם היברידיים.

איילת נחמיאס ורבין: זאת אומרת, חלקם באים מדי פעם לבכות את התאגיד, חוזרים לחללית האם.

איילת נחמיאס ורבין: באים לבכות את התאגיד, חוזרים לחללית האם.

איילת נחמיאס ורבין: אני לא רוצה להיכנס לרמת המוכנות של התאגיד, כי אני לא - - -

שולי מועלם-רפאלי: לא, לא, אנחנו גם לא אנשי מקצוע.

שולי מועלם-רפאלי: אני יודעת להגיד רמת מוכנות של גוף תקשורת?

איילת נחמיאס ורבין: כי זה כבר לא מעניין.

איילת נחמיאס ורבין: גם אם הייתי יודעת, זה כבר לא מעניין, זה פשוט לא רלוונטי.

שולי מועלם-רפאלי: חברי חברי הכנסת, אני מבקשת שאנחנו נעביר את זה כהחלטת ועדה, זה לא צריך להיות בהצעת החוק.

שולי מועלם-רפאלי: מישהו שינסח את ההחלטה.

איילת נחמיאס ורבין: זה לא מספיק החלטת ועדה.

איילת נחמיאס ורבין: את לא יכולה.

איילת נחמיאס ורבין: את לא יכולה, זה צריך להיות בחוק.

<קריאה: זה חייב להיות בחוק.

שולי מועלם-רפאלי: שנייה.

שולי מועלם-רפאלי: לא בטוח, יש פה מומחים.

<תמנה עורב: זה כתוב בחוק המקורי, בחוק מ-2014.

שולי מועלם-רפאלי: מה כתוב, תמנה?

איילת נחמיאס ורבין: אנחנו יודעים, תמנה, מה כתוב שם, על המחויבות של הרשות.

משה שגב: שידורים עד ליום התחילה.

<תמנה עורב: שידורים עד ליום התחילה.

<משה שגב: מה זה שידור?

<משה שגב: תגדירו מה זה שידור.

שולי מועלם-רפאלי: לא, לא, לא, זה בדיוק מה שלא רצינו לעשות.

שולי מועלם-רפאלי: יש אנשי מקצוע ברשות השידור.

אסף וסרצוג: שגב, אלו שלושה ימים אחרונים.

משה שגב: אבל אתה צריכים להבין מה יש לנו בשלושת הימים האחרונים האלה.

משה שגב: יש ביום חמישי חצי גמר אירוויזיון.

משה שגב: יש לנו ביום שבת גמר אירוויזיון.

משה שגב: תחליטו – לשדר, לא לשדר, מי ישדר?

שולי מועלם-רפאלי: היועצת המשפטית של הוועדה, בבקשה.

<אתי בנדלר: יש כאן נציג כנ"ר?

שולי מועלם-רפאלי: נציג הכנ"ר כאן?

שולי מועלם-רפאלי: יכול להיות שאין פה נציג כנ"ר?

שולי מועלם-רפאלי: הרגע אמרת שהם פה בהמוניהם.

<רונית בראון קניס: הם היו פה יומיים, כרגע הם לא נמצאים פה, הם לא הגיעו עדיין.

<אתי בנדלר: אני רוצה לומר, סעיף 102(ב) לחוק השידור הציבורי הישראלי, הממוקם בפרק ט"ז, שעניינו הפסקת פעילות ופירוק קובע כדלקמן: "המפרק יפעל בהתאם להוראות פרק זה להמשך פעילותה וניהולה השוטף של הרשות, לרבות המשך קיום השידורים בידיה, בהיקף שהיה נהוג ערב יום הפרסום, עד ערב יום התחילה, ולהסדרת פירוקה של הרשות".

<משה שגב: יש התחייבות כלפי איגוד השידור האירופאי גם.

<אתי בנדלר: דהיינו, המפרק הוא שאחראי על כך שיהיו שידורים באותו היקף שהיה ערב תחילת החוק.

<אתי בנדלר: רק לו יש סמכות להחליט על - - -

<אלדד קובלנץ: אלא אם כן שינוי חקיקה.

<אתי בנדלר: אנחנו נעשה שינוי חקיקה בלי לשמוע את עמדתו של המפרק?

<גיל עומר: עוד סוגיה משפטית – השאלה מה זה ערב התחילה?

<גיל עומר: האם גם יומיים ושלושה לפני זה ערב התחילה?

<רונית בראון קניס: אני רק מבקשת להזכיר שיש שידורי אירוויזיון, חברים.

שולי מועלם-רפאלי: אנחנו מסכימים אתך.

שולי מועלם-רפאלי: יש פה תמימות דעים בין חברי הכנסת.

שולי מועלם-רפאלי: אנחנו נקרא לכנ"ר או לנציגו ונשמע איך הם מתכוונים לעשות את זה.

איתן כבל: רק מילה אני רוצה לומר לך.

איתן כבל: אתי, כשאנחנו כתבנו את המילה ערב, לא התכוונו ערב שבת.

איתן כבל: ערב, הכוונה היא בזמן הסמוך.

איתן כבל: זה פותר את העניין.

שולי מועלם-רפאלי: הוועדה מזמנת את נציגי המפרק, את נציגי הכנ"ר, ואנחנו נשמע את עמדתם, ומה התכנית שלהם, איך הם מתכוונים לעשות את זה כדי ליצור את רצף השידורים.

<אתי בנדלר: את הכנ"ר, לא את הנציגים.

שולי מועלם-רפאלי: את הכנ"ר.

<משה שגב: אתם רק צריכים להבין דבר אחד - - -

שולי מועלם-רפאלי: משה, מה שאני לא רוצה, שאנחנו כנראה לא נבין.

שולי מועלם-רפאלי: אנחנו לא אנשי מקצוע בתקשורת.

<תמנה עורב: בדיוק בגלל זה הכאוס הזה.

<תמנה עורב: בדיוק בגלל - - -

שולי מועלם-רפאלי: תמנה, כיוון שאני אומרת את זה הרבה יותר פעמים ממך, כמו שהסברתי לכם, אני מנסה להביא את המיטב - - -

<תמנה עורב: - - - חבל מאוד שלנו זה יותר חשוב מאשר לכם.

<משה שגב: מה שאני רוצה להגיד הוא לא מקצועי, רק צריך להבין ברמת הרציונל.

<משה שגב: אנשי הליבה שמחזיקים אצלי את השידור בערוץ הראשון, לשמחתי, התקבלו לתאגיד.

<משה שגב: אלה אותם אנשים.

<משה שגב: איפה הם יהיו בשידור האירוויזיון – שם או פה?

<אלדד קובלנץ: אני בטוח שאתה לא צריך 100% מהם, אבל לא נפתח את זה.

שולי מועלם-רפאלי: בדיוק.

שולי מועלם-רפאלי: אנחנו אמרנו כבר לפרוטוקול את עמדתנו על זה שהכנ"ר לא נמצא פה.

שולי מועלם-רפאלי: ברור לחלוטין שאנשי הכנ"ר חייבים היו להיות פה.

שולי מועלם-רפאלי: עולים לאורך כל הזמן נושאים קריטיים, ועכשיו כשאנחנו מתקרבים לקראת סיום, ברור לחלוטין – לא להיבהל, חברי הכנסת לא נטשו את הספינה הטובעת, הם הלכו להצביע בוועדת הכנסת על המשך הדיון.

יוסי יונה: באותו נושא גברתי.

שולי מועלם-רפאלי: ברור.

שולי מועלם-רפאלי: אמרתי.

<אלדד קובלנץ: באותו נושא, אבל טיפה שונה, במהלך השנה האחרונה ניסינו אין-ספור פעמים להשיג קבצי וידאו שהם קריטיים לנו ליום השידור הראשון, ובכלל, לחודש-חודשיים הראשונים, ואת מערכות המידע של רשות השידור בפירוק, ולא קיבלנו אף אחת מהן כמעט.

<אלדד קובלנץ: גם קבצי וידאו וגם מערכות מידע.

<אלדד קובלנץ: זה קריטי לנו לשידור.

שולי מועלם-רפאלי: כשהכנ"ר יגיע אנחנו נדבר גם על עובדים וגם על קבצי וידאו וקבצי מידע, שחוץ מלהגיד אותם, אין לי מושג מה זה אומר, אבל אני סומכת על כל אנשי המקצוע.

<אליעזר וחנונו: להמשיך שידור מרוממה.

<אליעזר וחנונו: אתם פותרים הרבה בעיות.

<אתי בנדלר: סליחה גברתי, התקשר אלי עכשיו דוד האן, הכונס הרשמי.

<אתי בנדלר: הוא מבקש למסור לוועדה שעובדי רשות השידור שנקלטו בתאגיד השידור הישראלי ישוחררו מעבודתם עוד השבוע, ולכל המאוחר ביום חמישי.

<קריאה: תודה רבה.

שולי מועלם-רפאלי: אוקיי, אני אעדכן אחר-כך את חברי הכנסת.

<קריאה: - - - שלא יהיה אירוויזיון.

<גיל עומר: עם כל הכבוד לפרופ' האן, חלק מהדברים האלה כבר נאמרו והם לא קרו.

<גיל עומר: צריך להיות ברור שזה קורה, כי אני ישבתי עם פרופ' האן לא לגבי אנשים, אלא לגבי החומרים, והוא אמר לי: זו האחריות שלי על-פי חוק וזה ייקרה.

<גיל עומר: לצערי, זה לא קרה.

<רונית בראון קניס: אני מבקשת לדייק בדברים – העברנו עשרות טרה של חומרים.

<רונית בראון קניס: בואו לא נפתח את זה.

איתן כבל: אל תשעממו אותנו.

איתן כבל: יש לנו משלנו מספיק, אנחנו לא צריכים לשמוע את הבעיות של השכנים שלנו.

איתן כבל: אני רוצה לומר לכם, אני אומר את זה למנכ"ל וליושב-ראש – אנחנו רוצים שהמעבר יהיה המעבר הכי טוב והכי חלק שיש.

איתן כבל: עם זאת, יש אירוויזיון וכולי.

איתן כבל: בישראל זה עדיין להיט.

איתן כבל: לכן אני מציע בשם הוועדה, שהכנ"ר ייפגש אתכם לאלתר על מנת שאנחנו נקבל דיווח עד יום חמישי לכל המאוחר, איך אתם מתכוונים בפועל ליצור תהליך שבו האירוויזיון - - -

שולי מועלם-רפאלי: לא נפגע רצף השידורים והעובדים עוברים.

איתן כבל: אין שום סיבה, זה לא כזה מסובך.

איתן כבל: אין שום סיבה שזה לא יקרה.

שולי מועלם-רפאלי: בסוף, אם נקלטו 440 עובדי רשות, גברתי רונית, אתם אלה שיצטרכו להגיד לכנ"ר איך הדברים מתכוונים להתבצע מבחינתכם.

שולי מועלם-רפאלי: אבל כמו שהציע חבר הכנסת כבל, הוועדה מבקשת לקבל דיווח מהכנ"ר.

שולי מועלם-רפאלי: ביום חמישי אנחנו נדע את זה ממנו.

<אלדד קובלנץ: עדיף מחר.

<אלדד קובלנץ: אנחנו על - - -

איתן כבל: מבחינתי, גברתי – אם תגידי מחר, אז מחר.

שולי מועלם-רפאלי: בסדר.

שולי מועלם-רפאלי: אנחנו נדאג ליצור אתו קשר ולבקש שזה יהיה מחר כדי שביום חמישי – יש שידור משמעותי בשידור הציבורי ברשות הציבורי וגם לקראת יום שני.

איתן כבל: ביום חמישי האירוויזיון?

שולי מועלם-רפאלי: כן, היא אמרה שביום חמישי הקדם אירוויזיון.

שולי מועלם-רפאלי: מישהו אמר את זה.

<תמנה עורב: תמנע ביום חמישי הקדם וביום שבת הגמר עצמו.

שולי מועלם-רפאלי: נאחל הצלחה, בעזרת ה'.

שולי מועלם-רפאלי: רצית קודם להעלות משהו ולא אפשרתי.

<יאיר טרצ'יצקי: יאיר טרצ'יצ'קי, יו"ר ארגון העיתונאים.

<יאיר טרצ'יצקי: דובר על עניין מינוי המנכ"ל הקבוע, והחוק נותן שלושה חודשים, 90 יום, כדי למנות את המנכ"ל הקבוע.

<יאיר טרצ'יצקי: 90 הימים אמורים להיות כוללים את בחירת השופט בדימוס, שבוחר את ועדת האיתור, שבוחרת את המועצה, שבוחרים את המנכ"ל הקבוע.

<יאיר טרצ'יצקי: בעקבות הערה על זה שנותרו רק עשרה ימים למועצה גם לפנות, גם לקבל מועמדים, גם לראיין אותם, גם לבחור אותם, וגם שהבן אדם שנבחר יתחיל לאייש עשרה ימים וזה לא סביר, שינו את החלוקה הפנימית ועדיין צריכים לעשות את זה ב-90 יום, אבל למעשה, השלב האחרון שבו המועצה מתחילה באיתור המנכ"ל ובוחרת אותו ומתחילה יש 24 ימים - - -

<אתי בנדלר: לדעתי יש 30 ימים, אם אינני טועה.

<יאיר טרצ'יצקי: גם אם 30, חשוב לי להגיד לפרוטוקול שזה משך זמן מופרך לחלוטין שלא יעמדו בו.

<יאיר טרצ'יצקי: גם אם באותו יום יאתרו, גם יראיינו - - -

שולי מועלם-רפאלי: מר טרצ'יצ'קי, לאורך כל הדיון בנושא הזה עלה שוב ושוב מאנשי המקצוע שלו יצויר שלא ייבחר אותו מנהל זמני, העורך הראשי יוכל לשמש - - -

<יאיר טרצ'יצקי: לא מדובר על המנכ"ל הזמני, מדובר על המנכ"ל הקבוע.

<יאיר טרצ'יצקי: אני אחדד למה העניין חשוב.

<יאיר טרצ'יצקי: כי דובר על זה שהמנכ"ל הזמני לא יוכל לפטר עובדים.

<יאיר טרצ'יצקי: העיתונאים שארגון העיתונאים מייצג, לפי האווירה מסביב, הם בסכנת פיטורים ברגע ששלושת החודשים יסתיימו.

<יאיר טרצ'יצקי: זו כביכול הייתה הכוונה המקורית של החוק.

<יאיר טרצ'יצקי: החשש שלי הוא שמאחר שניתנה התחייבות שהמנכ"ל הזמני לא יוכל לפטר אותם וייבחר מנכ"ל קבוע בתוך שלושה חודשים – ואני אומר, לא יוכל להיבחר – מה שיקרה – ואני אומר את זה גם לפרוטוקול – בעוד חודשיים תתכנס פה הוועדה לתיקון מס' 9.

<יאיר טרצ'יצקי: בתיקון מספר 9 יבקשו להאריך את התקופה.

<יאיר טרצ'יצקי: מומו פילבר, מנכ"ל משרד התקשורת יגיד שזה לא סביר שאי-אפשר לפטר אנשים לתקופה של זמן, ויאפשר למנכ"ל הזמני לפטר עובדים של התאגיד.

שולי מועלם-רפאלי: כיוון שכמו שאמרתי קודם, הנבואה עוד לא ירדה לעולם בתקופה שלנו, אני מציעה לא לצאת מנקודות הנחה, ובטח לא - - -

<יאיר טרצ'יצקי: זו לא נבואה, ההיפך, זו היסטוריה כי ראיתי את אותו דבר קורה עם - - - הישראלי – נבחר מנכ"ל זמני - - -

שולי מועלם-רפאלי: עובדתית, האמירה היא ברורה, שבשלושת החודשים האלה המנהל הזמני לא מפטר אף אחד.

שולי מועלם-רפאלי: אם נתכנס פה אחרי חודשיים, נשמור על זכויות העובדים.

שולי מועלם-רפאלי: בסוף אנחנו רוצים לשמור גם על הזכויות של העובדים שכבר נמצאים, וגם על הזכויות של העובדים שיתמודדו בעתיד להיות חלק מתאגיד החדשות.

שולי מועלם-רפאלי: לדעתי, ליצור עכשיו כל מיני דברים על דברים - - -

<יאיר טרצ'יצקי: אני רק אומר שמראש ברור שהחוק לא מאפשר לעבוד בתקופת המעבר.

שולי מועלם-רפאלי: אני חושבת שאמר חבר הכנסת איתן כבל קודם דברים ברורים.

<יאיר טרצ'יצקי: אני חייב לציין גם ברמה המשפטית – היכולת להגן על זכויות של העובדים היא הרבה יותר משמעותית כשעוברים בין שני גופים מאשר כשהם כבר יהיו עובדים באותו מקום ופשוט יוכלו להזמין אותם לשימוע ולפטר אותם.

<יאיר טרצ'יצקי: החוק יהיה כבר פחות רלוונטי לדברים.

<יאיר טרצ'יצקי: לכן אני חושב שמראש צריך לקבוע תקופה סבירה - - -

שולי מועלם-רפאלי: אנחנו לא נאריך את שלושת החודשים האלה.

שולי מועלם-רפאלי: לצערי – או לא לצערי – גם על שלושת החודשים האלה הייתה ביקורת לא קטנה.

שולי מועלם-רפאלי: נראה לי שבאיזונים שניסינו ליצור בין הגנה על זכויות העובדים שכבר נקלטו בתאגיד ועוברים לתאגיד החדשות, לבין העובדים האחרים שירצו להתמודד על תפקידים בתאגיד החדשות, שלושת החודשים האלה הם איזון ראוי.

שולי מועלם-רפאלי: במידה ונמצא את עצמנו מול שוקת שבורה, נתכנס פה, כמו שאמרת, אותם אנשים, עם אותו רצון אמתי להגן על העובדים גם בתאגיד וגם ברשות השידור.

שולי מועלם-רפאלי: ובזה סגרנו את הדיון הזה.

<יאיר טרצ'יצקי: עוד משפט ממש חשוב.

<יאיר טרצ'יצקי: משפט קטן אחד.

<יאיר טרצ'יצקי: מה שהיה מוטמע בתוך המשפט האחרון שאמרת – ואני לא חושב שזו כוונתך – כשאת אומרת העובדים שירצו להתמודד על התפקידים האלה, זה כבר בא להראות שהעובדים, שיש חובת תום לב על ההעסקה שלהם, כבר עכשיו, מראש - - -

שולי מועלם-רפאלי: אתה מבין למה לא רציתי לפתוח את זה?

שולי מועלם-רפאלי: כי מחר אתה תיקח את המשפט שלי, שנאמר ממקום נקי ואמתי, ותהפוך אותו לנפנוף פוליטי, או נגד עובדי התאגיד.

שולי מועלם-רפאלי: לא, זו לא המגמה.

שולי מועלם-רפאלי: יש פה אמירה ברורה – מנסים להגן על זכויות העובדים.

שולי מועלם-רפאלי: זאת המטרה.

שולי מועלם-רפאלי: שלושה חודשים אי-אפשר לפטר אותם.

שולי מועלם-רפאלי: אם אחרי שלושה חודשים נגיע למצב שלא מתמנה מנהל קבוע, אנחנו נתכנס פה ונדבר על המציאות החדשה אז.

שולי מועלם-רפאלי: בנקודת הזמן הזאת, חברים, אנחנו עושים הפסקה בעבודה כיוון שבמקביל, בוועדת הכנסת מצביעים כל חברי הוועדה הזאת על המשך הדיונים על החוק הזה המליאה.

שולי מועלם-רפאלי: אני לא יכולה להתחיל את ההצבעות כשלא נמצאים פה חברי הוועדה המשותפת.

שולי מועלם-רפאלי: אנחנו עושים הפסקה ונתכנס.

שולי מועלם-רפאלי: אנחנו נודיע על ההתכנסות מספיק זמן מראש.

דוד ביטן: רבותי, אני פותח את הישיבה.

דוד ביטן: קודם כל, נשארו לנו מספר בעיות אחרונות מהדיון של אתמול.

דוד ביטן: הבעיה הראשונה הייתה בעיית ההצמדה.

דוד ביטן: בעניין הזה אני ישבתי היום עם האוצר.

דוד ביטן: אני מבקש לומר מה הסיכום שמקובל עליכם גם כן.

<אסף וסרצוג: הסידור הוא שיהיה מנגנון של בחינת ההצמדה, אם יש שחיקה של התקציב, ובהתאם לכך תצטרך להיות המלצה על שינוי התקציב.

<אסף וסרצוג: אנחנו נעביר נוסח - - -

דוד ביטן: שינוי בחוק.

<אסף וסרצוג: כן, ברור.

דוד ביטן: פעם בחמש שנים.

<קריאה: לשני התאגידים.

דוד ביטן: כן, אבל לא להוריד, רק להעלות.

<אסף וסרצוג: רק להעלות.

איתן כבל: שחיקה בדרך כלל היא כלפי מטה.

דוד ביטן: לא יודע, באוצר הכול להיות.

דוד ביטן: שיהיה מובהר העניין – רק כלפי מעלה.

דוד ביטן: האוצר נותנים לך מיליון, לוקחים לך מיליון.

<לאה ורון: מדובר על סעיף 82יד.

שולי מועלם-רפאלי: גם בחוק המקורי וגם בתיקון מס' - - -

דוד ביטן: הכול, לשני התאגידים.

דוד ביטן: מכיוון שהתקציב כתוב בחוק הזה, ההצמדה למדד לא מספיקה מכיוון שאי-אפשר לדעת מה עלויות השכר, כל מיני דברים כאלה, אז פעם בחמש שנים תיעשה בדיקה על-ידי ראש אגף התקציבים, או על-ידי האוצר, זה לא מעניין אותי - - -

<אתי בנדלר: לא, צריך לכתוב מי.

דוד ביטן: תכתבו מי.

דוד ביטן: אם תהיה שחיקה, יביאו את זה לממשלה על מנת להעביר חוק ממשלתי בתוך זמן קצר מאוד.

דוד ביטן: נכתוב בתוך 30 יום מסיום הבדיקה על מנת שהכנסת תוכל לחוקק ולשנות רק את הסכומים, לא יותר מזה.

דוד ביטן: שלא ינצלו את זה לדברים אחרים.

<אתי בנדלר: 30 ימים זה פער הימים בין מה למה, אדוני?

דוד ביטן: בין סיום הבדיקה, שגם היא תיקבע בחוק, לבין הגשת החוק לכנסת.

<אתי בנדלר: אני מציעה שתגיד מתי בתוך חמש השנים – בתוך כמה זמן תיעשה הבדיקה.

דוד ביטן: בתום חמש השנים, בחודש ינואר.

דוד ביטן: בחודש ינואר בתום חמש השנים.

דוד ביטן: הנושא הזה ייבדק בתוך 30 יום, ו-30 יום לאחריו הם יצטרכו להביא הצעת חוק לתיקון הסכומים.

דוד ביטן: אם צריך, כי אולי לא צריך.

דוד ביטן: שתיים, בנושא של העובדים, הוויכוח האחרון שהיה לנו, אני אבקש מאסף שיציג את ההסכמה הזאת.

דוד ביטן: אי-אפשר היה לרבע פה את המעגל עד הסוף, לכן ניסינו לפתור את הבעיה עד כמה שיכולנו.

<אסף וסרצוג: אני רק רוצה לסייג שזה עוד בבדיקה.

<אסף וסרצוג: זה צריך להיבדק עוד מול הנציבות והיועץ המשפטי של המשרד בודק את זה.

<אסף וסרצוג: לבחון אם ניתן לתת לעובדי רשות לגשת למשרדים בין-משרדיים לתקופה של שנה ולעגן את זה איפה שצריך לעגן את זה.

<אסף וסרצוג: זה עוד צריך להיבדק.

<אסף וסרצוג: סייגתי.

רועי פולקמן: דרך אגב, זו דרמה גדולה, זה הישג ענק.

רועי פולקמן: אם אנחנו מצליחים לסגור את זה משפטית – זו אפשרות לכל עובדי רשות השידור להתמודד במכרזים הפנימיים של המדינה.

רועי פולקמן: זו דרמה גדולה מאוד.

<איריס נחמיה: חברים, אני חייבת לציין שהמכרזים הבין-משרדיים זה ברמת 43-41, אלו דרגות בכירות יחסית, הן לא נפתחות כל כך הרבה.

<איריס נחמיה: היקף המשרות בשירות המדינה בשנה עומד בערך על 2,000 משרות, הרבה מאוד מהן משרות פרופסיונליות, של רופאים, של אחיות.

<איריס נחמיה: צריך לסייג גם כאן ולראות את ההתאמה.

רועי פולקמן: יודעים שחלק מהם – אבל זה עדיין לא מעט משרות.

שולי מועלם-רפאלי: הנושא הזה עלה אתמול ביחס - - -

רועי פולקמן: אנחנו לא צריכים הרבה, אנחנו צריכים 50 איש.

שולי מועלם-רפאלי: - - המחשבה הייתה שאנחנו ננסה בתוך התהליך שנעשה, לתת מספר מענים, מה שיביא בסוף את הצורך במכרזים הבין-משרדיים למספרים לא מאוד גבוהים.

שולי מועלם-רפאלי: מה שאת אומרת חשוב לפרוטוקול, אבל ברור לחלוטין שעיקר המענה הוא לא במכרזים הבין-משרדיים.

דוד ביטן: יש בעיה של 50 איש, לא יותר מזה.

דוד ביטן: לא משהו בשמיים.

<מיה אלתרמן: אין הבדל מהותי בין מכרז פנימי לבין משרדי.

<מיה אלתרמן: זה אותו דבר, רק זה רחב יותר.

דוד ביטן: רגע, רגע, ההסתדרות, לפני שנתיים, אם הייתם נלחמים על 150 עובדים, לא הייתה בעיה.

שולי מועלם-רפאלי: גברתי מההסתדרות מה שניסינו אתמול זה להביא משהו שלא היה.

רועי פולקמן: זו ההסתדרות העירה פה, לא הנציבות.

שולי מועלם-רפאלי: גברתי מההסתדרות, מה שניסינו לעשות זה להביא עוד מענה, לא כדאי להפוך את זה שוב.

דוד ביטן: שולי, אמרתי שאין לנו הרבה זמן.

רועי פולקמן: אולי שיפתחו לפנימיים.

דוד ביטן: אז שיפתחו לפנימיים.

דוד ביטן: אין לי בעיה עם זה גם.

רועי פולקמן: אם ההסתדרות מסכימה, תענוג.

רועי פולקמן: ואז אתה פותח לתקופה מוגבלת את האפשרות למכרזים פנימיים.

<מיה אלתרמן: מה שההסתדרות מבקשת, שבתוך ה-100, אם יהיו שם משרות שבסוף לא יאוישו - - -

דוד ביטן: אמרתי, לשני התאגידים.

דוד ביטן: אמרת את זה.

<מיה אלתרמן: מה שאמרתי גם בימים הקודמים, שהעדיפות פה היא קודם כל למבוגרים ללא פנסיה.

<מיה אלתרמן: אבל יש אוכלוסיות - - -

דוד ביטן: לא, לא, עצרי.

דוד ביטן: עצרי.

דוד ביטן: אני לא מוכן יותר לזה.

דוד ביטן: אמרתי, יש לנו רבע שעה לסיים את העניין.

דוד ביטן: אנחנו יודעים את זה.

דוד ביטן: התיקונים שעשינו בחוק לגבי גילאי 50-40 יישארו, על זה אין ויכוח.

דוד ביטן: עם התיקונים של השר, עם הקליטה, עם הכול – נשאר.

דוד ביטן: יש לנו עוד בעיה, עם בדרך כלל צעירים, אבל אנחנו לא רוצים לציין צעירים.

דוד ביטן: כל העובדים של רשות השידור בשנה הזאת שירצו לגשת למרכזים האלה, יוכלו לגשת.

דוד ביטן: לא משנה כלום.

<איריס נחמיה: אני אומר שאם ההסתדרות מסכימה, מבחינתנו זה צעד נוסף – מכרזים פנימיים.

<איריס נחמיה: אנחנו נוכל אפילו להכניס כמה - - - אפילו לא בין-משרדי.

דוד ביטן: - - - מצוין.

דוד ביטן: לא מעניינת אותי ההסתדרות.

דוד ביטן: ההסתדרות תעשה - - - אני מוכן.

<קריאה: צריך לעגן את זה בחוק?

<מיה אלתרמן: מה שאני מנסה לדבר עם האוצר עכשיו - - -

רועי פולקמן: את מדברת על ניוד של ה-100.

דוד ביטן: - - -

<מיה אלתרמן: על זה אני מנסה לדבר עם האוצר עכשיו.

דוד ביטן: לא, לא, לא, ה-100 בפנים.

<אתי בנדלר: אני עדיין לא הבנתי, אדוני – אני מבינה שהשינוי היחיד כרגע הוא שכל עובדי רשות השידור, לא משנה אם הם צעירים - - -

דוד ביטן: בנוסף למה שאמרנו אתמול.

דוד ביטן: כל עובדי רשות השידור במשך שנה יכולים לגשת למכרזים בין-משרדיים או פנימיים.

<אתי בנדלר: נכון.

<אתי בנדלר: האם ההמלצה הזאת, או ההחלטה הזאת, טעונה תיקון חקיקה?

דוד ביטן: אין להם העדפה במכרז ואין להם פטור ממכרז.

דוד ביטן: השאלה הזאת – תחשבו עליה.

דוד ביטן: אם היא טעונה, לפני שנתחיל את ההצבעות, נתקן גם את זה.

דוד ביטן: עד 18:00 אתם יכולים לענות תשובה על זה?

<קריאה: לא.

<קריאה: מכרזים פנימיים לא מעוגנים בחקיקה בכל מקרה.

דוד ביטן: לא נכניס את זה בחוק.

<אתי בנדלר: אתם תדאגו לתקף את ההחלטה הזאת בדרך שאמורה להיות מתוקפת – הסכם קיבוצי, הסדר קיבוצי, מה שתרצו.

<קריאה: זה בתקשי"ר אני חושבת.

דוד ביטן: אז אין בעיה, עוד יותר טוב.

רועי פולקמן: אבל יש הסכם קיבוצי עם ההסתדרות.

רועי פולקמן: דוד, צריך להיאמר על-ידי ההסתדרות ועל-ידי נציבות שירות המדינה שיש הסכמה שלמשך אותה שנה – זה ביניכם – עובדי הרשות יוכלו להתמודד במכרזים פנימיים.

רועי פולקמן: בעיני זה הישג אדיר, ורק צריך את הסיכום שלכם.

רועי פולקמן: אתם צריכים להציג סיכומים.

דוד ביטן: פולקמן, תפסיק לדבר עכשיו עם ההסתדרות.

דוד ביטן: הם ישבו על זה.

דוד ביטן: עוד פעם אני אומר – אני מסכם את זה כך: לגבי הגילאים האלה שאמרנו, כמו שסיכמנו אתמול, הכול נשאר, עם התיקונים שסיכמנו.

דוד ביטן: אתם איתי הנציבות?

דוד ביטן: סיכמנו ארבעה חודשים בנושא של קליטה, הכול, חודש – זה נשאר, אין שום בעיה.

דוד ביטן: אחר כך המשכנו את זה ולא סיכמנו.

דוד ביטן: את זה תורידו.

<קריאה: וגם שידווחו על זה לוועדת - - -

דוד ביטן: כן, כל מה שסיכמנו.

דוד ביטן: כלכלה – אין בעיה.

דוד ביטן: נציבות שירות המדינה, בנוסף לזה - - -

<איריס נחמיה: אנחנו נבדוק לגבי העניין של המכרזים הפנימיים.

<איריס נחמיה: לגבי הבין-משרדיים, מבחינתנו זה בסדר, המכרזים הפנימיים.

<איריס נחמיה: אנחנו נבדוק את הנושא המשפטי.

דוד ביטן: אם צריך חוק.

דוד ביטן: אז אני אומר דבר פשוט – עד 18:00 תודיעו לנו אם צריך או לא צריך חוק, ואז תביאו איזשהו נוסח.

דוד ביטן: אם לא צריך חוק, אתם מתחייבים בפני הוועדה שאתם תדאגו לעגן את העניין הזה באופן כזה שנציבות שירות המדינה תאפשר לעשות את זה במשך שנה לעובדי רשות השידור באופן כללי.

דוד ביטן: זה פותר לנו הרבה בעיות.

<איריס נחמיה: אנחנו דיברנו על ה-50 המשרות הנוספות.

רועי פולקמן: כן, 50 המשרות הנוספות.

דוד ביטן: לא, זה לא בסדר.

דוד ביטן: לא על זה דיברנו, עם כל הכבוד.

דוד ביטן: אמרנו שלא נכניס גיל, אבל בגלל שאתם רוצים גיל, כולם יכולים.

דוד ביטן: אמרנו 50, אז יבואו 50 והצעירים לא יקבלו שום דבר?

רועי פולקמן: הם לא יכולים לפתוח – אמרת, יש 100 שצבענו אותם, אנחנו יודעים להגיד משרד הבריאות וכולי.

<איריס נחמיה: לא, אנחנו לא יודעים להגיד את זה.

<איריס נחמיה: אני התרעתי קודם לכן.

<איריס נחמיה: להגיד יש לנו 100 משרות שהן צבועות – לא נכון להגיד את זה.

<איריס נחמיה: לצורך העניין, אגף התקציבים הסכים ל-50 תקנים במשרד הבריאות.

<איריס נחמיה: אומרים יש לנו פול של 100 משרות, מתוכן קחו 50 למשרד הבריאות, אבל אלה משרדות שהן משרות ייעודיות לרופאים, לאחיות, אני לא יכולה להציב עיתונאי במשרה של - - -

רועי פולקמן: לא, אבל דיברתם על רשות המסים.

<איריס נחמיה: צריך לבדוק.

<איריס נחמיה: מה שאני ביקשתי, חבר הכנסת רועי פולקמן, בבוקר – יעבירו אלי את הנתונים.

<איריס נחמיה: מרשות השידור, לראות את הפילוח של המשרות, ובהתאם לזה גם את המשרות הפנויות באותה עת.

רועי פולקמן: אמרנו להם אתמול שזה מורכב, אנחנו מבינים את זה.

<איריס נחמיה: זה לגמרי מורכב.

<איריס נחמיה: זה לגמרי מורכב.

שולי מועלם-רפאלי: לכן - - - שלא חלקת אתנו את הדיונים הקודמים, ואנחנו שמחים שאת עכשיו פה בדיוק בשביל שתראי איך לעשות את ההתאמה הזאת.

דוד ביטן: אתם תדאגו לזה בנציבות.

דוד ביטן: יש חוק - - -

רועי פולקמן: צריך לפתור את העניין הזה, זה 50 - - -

דוד ביטן: אני לא יכול 50 איש.

דוד ביטן: אתה נותן את זה לכולם, אז יבוא מישהו וייקח את הפרנסה של השני.

רועי פולקמן: מה ייקח?

רועי פולקמן: לחלק יש דברים אחרים, חלק מקבלים קצבאות.

שולי מועלם-רפאלי: תפתח לכולם 50 משרות.

<איריס נחמיה: 50 משרות.

דוד ביטן: אם אני פותח לכולם, אז הם - - -

רועי פולקמן: - - - זה היה הסיכום, ביטן.

דוד ביטן: אסף אמר שהוא לא מוכן לכתוב גיל של צעירים, אז הוא נותן אפשרות לכולם.

דוד ביטן: עכשיו אתה אומר לי כולם, אבל רק 50.

דוד ביטן: אז מה יקרה?

דוד ביטן: אם יבואו 50 אחרים, מה יקרה עם הצעירים?

דוד ביטן: זה לא בסדר.

רועי פולקמן: הם יכללו בזה.

דוד ביטן: פולקמן, זה לא הסיכום.

דוד ביטן: איך הם ייכללו בזה?

דוד ביטן: כל אחד יכול, כל עובד יכול.

דוד ביטן: אז איך ייכללו בזה?

רועי פולקמן: לבני 50-40 יש את 100 המשרות - - -

<אסף וסרצוג: לא, הם לא ייכללו.

<איריס נחמיה: הן עדיין לא צבועות.

דוד ביטן: ה-100 לא נכללים בזה.

<אסף וסרצוג: זה היה הסיכום, שהפטור ממכרז נשאר בחוק למכרזים הפנימיים.

דוד ביטן: הפטור ממכרז נשאר - - -

רועי פולקמן: רק על ה-100.

רועי פולקמן: אז איך אני מבטיח את 50 האנשים הצעירים?

רועי פולקמן: לא כותב את זה בחוק.

<אסף וסרצוג: אין אפשרות.

<קריאה: הם יתמודדו על מקום.

דוד ביטן: אז למה אני מצמצם את זה ל-50?

דוד ביטן: כי אין לי את - - -

<אסף וסרצוג: זה מה שסיכמנו.

דוד ביטן: עכשיו הוא מוסיף 50.

דוד ביטן: אתה אמרת 50 משרות, מה שסיכמנו, הוא אמר כולם יכולים.

דוד ביטן: אמרת את זה או לא?

<אסף וסרצוג: יכולים כולם להשתתף במכרזים הבין-משרדיים.

דוד ביטן: לא הבין-משרדיים, גם הפנימיים.

<איריס נחמיה: לא.

<אסף וסרצוג: לא, בפנימיים זה - - -

דוד ביטן: אבל כל אחד יכול להיכנס.

דוד ביטן: אסף, כל אחד יכול להיכנס.

רועי פולקמן: נבדוק את זה.

רועי פולקמן: אפשר יותר, נעשה יותר.

רועי פולקמן: בסדר.

דוד ביטן: אין לי בעיה 50, אבל שיהיה 50 לצעירים בלי לכתוב בחוק שהם צעירים.

דוד ביטן: אני מוכן לזה, אין לי בעיה.

דוד ביטן: תהיה רשימה, תנו להם.

איתן כבל: האם זה כולל את העובדים שיפוטרו כשיבוא המנכ"ל הקבוע?

<אסף וסרצוג: לא.

איתן כבל: למה לא?

<קריאה: מה זה קשור?

איתן כבל: חבר'ה, אל תגידו לי מה זה קשור?

רועי פולקמן: אבל מי יפוטר?

רועי פולקמן: מה זה יבוא המנכ"ל הקבוע?

איתן כבל: יש.

דוד ביטן: יכול להיות שהוא יפטר.

דוד ביטן: מה, זו הגנה עד סוף הימים?

דוד ביטן: מה אתה רוצה?

דוד ביטן: אני לא מבין.

דוד ביטן: יש לך באיזה מקצוע הגנה מוחלטת?

איתן כבל: אני שואל אותך, מה עדיף – שאלה יגידו לנו תפטרו אותנו עכשיו, אם לא, אנחנו נמצא את עצמנו בחוץ?

רועי פולקמן: אתה אומר שמישהו נקלט ויפטרו אותו בעוד חצי שנה?

דוד ביטן: יכול להיות, אבל זו לא כמות אדירה.

דוד ביטן: זה לא מצב שהוא מפטר את כולם.

<אסף וסרצוג: הם לא יהיו עובדי רשות, הם יהיו עובדי תאגיד.

דוד ביטן: הבעיה היא שפה יש לך קבוצה שלמה שמפוטרת.

דוד ביטן: מה שאתה אומר זאת שאלה.

<אסף וסרצוג: אני רוצה לסכם.

<אסף וסרצוג: הפטור ממכרז, מה שיש היום בחוק - - - נשאר כמו שהוא.

דוד ביטן: מה שכתבנו בחוק, זה בסדר.

<אסף וסרצוג: אתמול המנכ"ל התחייב לנסות למצוא על אותו מנגנון עוד 50 משרות.

<אסף וסרצוג: מה שהוספנו זה - - -

רועי פולקמן: הוא ייתר לך את המנגנון של עוד 50.

רועי פולקמן: הוא אומר תן לנו להתמודד - - -

דוד ביטן: מה מנגנון?

רועי פולקמן: כי דיברנו שלה

רועי פולקמן: ביא עוד משרות – אמרו לך עכשיו שזה בלתי אפשרי.

דוד ביטן: אבל אתה אומר לי 50 - - -

רועי פולקמן: אמרנו, רוצים שעובדי רשות השידור יתמודדו במרכזים פנימיים.

רועי פולקמן: זה היה הסיפור.

<אסף וסרצוג: מכרזים פנימיים, אני לא סופר את זה במספר.

<אסף וסרצוג: מכרזים פנימיים – אני - - - זה יהיה לתקופה, וזה יהיה לכל העובדים.

רועי פולקמן: מעולה, הכי טוב.

דוד ביטן: שנה.

<אסף וסרצוג: בסדר, קצבת את זה בזמן - - -

רועי פולקמן: אחלה, סגרת את המושג 50.

רועי פולקמן: די.

<איריס נחמיה: מה סגרנו לגבי ה-100?

דוד ביטן: נושא אחרון שנשאר, הנושא של הארכיון.

דוד ביטן: על זה דיברנו אתמול, הוא לא יהיה חלק - - -

<קריאה: רגע, רגע.

<איריס נחמיה: חבר הכנסת ביטן, ברשותך, אני לא מבינה לגבי הסיפור של ה-100.

<איריס נחמיה: כמו שאמרתי קודם, אי-אפשר להגיד זה החוק, תסתדרו, כי מדובר בדיני נפשות ומדובר באנשים.

<איריס נחמיה: מדובר בסוף באזרחים שצריכים לקבל שירותים שהם שירותים טובים.

<איריס נחמיה: זה אומר שצריכה להיות התאמה בין המשרד לבין הפרופיל של האדם.

דוד ביטן: ברור, אין ויכוח.

<איריס נחמיה: ולכן כשאין את ההתאמה הזאת, אנחנו מבקשים כאן תקנים תוספתיים.

דוד ביטן: אבל זה התפקיד שלכם, למצוא את ההתאמה למשרד.

<איריס נחמיה: לא, אבל יש משרות שהן משרות מאוישות, משרות שהן ייעודיות.

דוד ביטן: תקשיבי, את לא הבנת.

<אליעזר וחנונו: שגם לא תהיה הפחתה במעמד של העובדים.

<איריס נחמיה: לא קיבלנו שום תקן תוספתי.

<אליעזר וחנונו: אני תואר שני, שלא יביאו לי דרגה 37.

דוד ביטן: רבותי, אני לא רוצה לשמוע אף אחד יותר.

דוד ביטן: רק ח"כים ואנשי מקצוע, זה מה שאני מוכן לשמוע.

דוד ביטן: אני חושב שנתנו 30 שעות דיון, זה מספיק.

דוד ביטן: שמענו את כולם כמה פעמים.

דוד ביטן: מספיק עם זה.

דוד ביטן: תקשיבי רגע, אם אפשר להעיר.

דוד ביטן: המצב הוא כזה – 100 האנשים האלה צריכים להתקבל בתוך ארבעה חודשים.

<קריאה: צריך להציע להם.

דוד ביטן: להציע להם ולקלוט אותם אם הם מסכימים.

דוד ביטן: זאת העבודה שלכם.

דוד ביטן: זאת העבודה עם הפינצטה שאתם צריכים לעשות, אין מה לעשות.

<איריס נחמיה: מה זה אין מה לעשות?

<איריס נחמיה: אם אין, מה אני אעשה, אוריד מהירח?

<איריס נחמיה: אין.

<איריס נחמיה: אין משרות.

<איריס נחמיה: ולכן צריך תקנים שהם תקנים תוספתיים לתקופה מסוימת.

דוד ביטן: לא יהיו תקנים תוספתיים.

<איריס נחמיה: לא יהיו תקנים תוספתיים, אני אומרת לך חד-משמעית שיש עובדים - -

דוד ביטן: אבל זו בעיה של האוצר, שיסתדרו עם האוצר עם זה.

<איריס נחמיה: - - כמו שקרה לנו בעבר - - -

דוד ביטן: לא מעניין אותי האוצר ולא מעניינת אותי נציבות המדינה.

<איריס נחמיה: אני צריכה כמנגנון לדעת ליישם.

<איריס נחמיה: אני רוצה ליישם את החלטתך.

דוד ביטן: את צריכה לשבת עם האוצר ולראות איך את פותרת את הבעיה הזאת.

רועי פולקמן: ביטן, היה לנו את הוויכוח הזה אתמול עם העובדים, וניסינו להיות אמתיים, כי אנחנו לא רוצים להשלות אף אחד.

רועי פולקמן: האמירה היא שמחר יש תקנים בבית חולים.

רועי פולקמן: יגידו לאליעזר יש לך תפקיד כזה או אחר בבית חולים.

רועי פולקמן: הוא יגיד זה לא מתאים לי, כן מתאים לי.

<קריאה: סניטר.

רועי פולקמן: כן, יגידו לו יש תפקיד של סניטר.

רועי פולקמן: הוא יגיד הייתי מבקר פנים ברשות, אין קשר.

רועי פולקמן: הייתי מפיק חדשות - - -

דוד ביטן: ברור שצריכים להציע בהתאמה.

דוד ביטן: אי-אפשר להציע - - -

רועי פולקמן: לכן האמירה היא שבתוך כל המשרות שיש, צריך יהיה לנסות להתאים - - -

דוד ביטן: יש לו 30 משרות - - -

רועי פולקמן: שזכותו של אדם להגיד לא מתאים לי.

<איריס נחמיה: אבל מה אני עושה אם הם לא מתאימים כולם?

דוד ביטן: אף אחד לא יתאים לכלום?

<איריס נחמיה: אני אמרתי שמה שביקשתי מרשות השידור, לנסות ולהבין קודם כל את הפול הקיים.

דוד ביטן: אי-אפשר לעשות את זה עכשיו.

<איריס נחמיה: ברור.

דוד ביטן: זו עבודה שאת צריכה לעשות בחודש הבא.

<איריס נחמיה: בסדר.

<איריס נחמיה: אז אני מבקשת שאגף התקציבים – זה כבר קרה בעבר – ייתנו תקנים תוספתיים.

דוד ביטן: אגף התקציבים, אתה שומע את מה שהיא אומרת?

דוד ביטן: נעזור לך בזה.

דוד ביטן: אתה שומע את מה שהיא אומרת?

<אסף וסרצוג: דיברנו בחוץ.

דוד ביטן: יפה.

דוד ביטן: אתם צריכים לפתור את הבעיה הזאת, זה הכול.

דוד ביטן: הבעיה מקובלת, אתם צריכים לפתור אותה.

דוד ביטן: אבל היום לא נוכל לפתור אותה.

דוד ביטן: זו העבודה שאתם תעשו בחודש הראשון.

<איריס נחמיה: לי חשוב בסוף שלא יהיו עובדים שבמשך שנים – אני אמרתי קודם, זה קרה – קיבלו שכר במשך שנתיים והיו בים, והסתובבו במסדרונות ולא עשו שום דבר כי לא מצאנו להם תקן.

דוד ביטן: לא, לא, זה לא המצב.

דוד ביטן: הם לא מקבלים שכר בתקופת הביניים.

דוד ביטן: הם עוזבים את הרשות ובתקופה של ארבעה חודשים הם יהיו בלי שכר, זה כל העניין.

דוד ביטן: יקבלו דמי אבטלה, דמי הסתגלות, אני לא יודע, מה שייתנו להם ברשות השידור.

דוד ביטן: למה אני אומר שאתם צריכים לעבוד על זה מהר?

דוד ביטן: על מנת שהפגיעה בעובדים האלה תהיה פחותה ככל היותר, זה הכול.

יעקב פרי: ביטן, אני רוצה לשאול שאלת תם.

יעקב פרי: אנחנו מתלבטים ומתחבטים, למה ההסתדרות לא קולטת עובד אחד או שניים?

<קריאה: ההסתדרות לא כאן.

דוד ביטן: לגבי הארכיון – אנחנו אמרנו שאנחנו לא נעשה שום שינוי בחוק, אבל ביקשנו מהאוצר לשבת ולהכין מסמך ביחד עם התאגיד כדי שנראה איך אנחנו - - -

<אסף וסרצוג: היה כבר.

<אסף וסרצוג: התקנים הוקראו פה כבר.

דוד ביטן: לא תקנים, אני מדבר על הארכיון.

רועי פולקמן: להשארת הארכיון.

דוד ביטן: אני מבקש שבתוך 30 יום יובא בפני ועדת הכלכלה נושא הארכיון על מנת לראות איך פתרתם את הבעיה הזו.

איתן כבל: בהתייעצות עם ליצמן.

דוד ביטן: שיעשו מה שהם רוצים.

<אסף וסרצוג: אדוני היושב-ראש, אתה וחבר הכנסת כבל הסכמתם לסייע בעניין הזה.

דוד ביטן: אנחנו נסייע.

דוד ביטן: אני אסייע ליו"ר ועדת הכלכלה.

דוד ביטן: בעוד יומיים אני מפסיק לתפקד, נכון?

דוד ביטן: אני אעזור לכבל.

דוד ביטן: כבל, פרי ואני.

דוד ביטן: אנחנו נטפל בזה שלושתנו.

דוד ביטן: פרי, אתה מוכן להיות בעניין הארכיון?

יעקב פרי: אני מת על הארכיון.

דוד ביטן: אתה רוצה לטפל בעניין, לראות איך פותרים את הבעיה?

יעקב פרי: שמעתי את בילי ושמעתי את הפיגוע התרבותי - - -

דוד ביטן: איפה מנכ"ל התקשורת?

דוד ביטן: הוא נמצא?

<קריאה: לא, הוא לא נמצא.

דוד ביטן: אז אתה תגיד לי על התדרים.

שולי מועלם-רפאלי: אני רוצה לדבר על הארכיון.

שולי מועלם-רפאלי: אסף, עלתה אתמול שאלה בדיון מה קורה ב-15 לחודש?

שולי מועלם-רפאלי: הארכיון מחובר לרשות השידור.

<אסף וסרצוג: על זה אנחנו מדברים.

<אסף וסרצוג: זה זה.

שולי מועלם-רפאלי: ה-15 בחודש זה יום שני, זה לא בעוד 30 יום.

<אסף וסרצוג: לכן אנחנו נצטרך לעשות את זה עכשיו.

<אסף וסרצוג: על זה דיברנו.

שולי מועלם-רפאלי: מעולה.

דוד ביטן: אמרנו שאני, פרי וכבל נעזור.

איתן כבל: אני אלך לליצמן, אני אעשה את זה בתוך 30 ימים.

דוד ביטן: אני ביקשתי מהם ללכת לאתר, לראות איפה הארכיון נמצא, ולראות אם הם יכולים להמתין עם העניין הזה כי זה לא הולך לקלקל להם כלום.

דוד ביטן: אם הכלי נמצא בצד, אין שום בעיה לדעתי.

דוד ביטן: הם ילכו לראות את המקום.

דוד ביטן: דבר נוסף, אני ביקשתי אתמול מכם, מהתקשורת, לברר את נושא התדרים, נכון?

דוד ביטן: יש לך איזה עדכון בעניין הזה?

<רן שיטרית: כן, יש לי.

<רן שיטרית: עשינו את הבדיקה עם הגורמים המקצועיים במשרד התקשורת בספקטרום ובהנדסה.

<רן שיטרית: בשורה התחתונה, משרד התקשורת, בכפוף לכל הבדיקות הטכניות, יוכל להציע רשימת תדרים פנויים.

<רן שיטרית: צריך לעשות בדיקה של התדרים הפנויים מול התדרים שקיימים היום מול מיקומי המשדרים של התאגיד.

<רן שיטרית: נוכל להציע רשימת תדרים פנויים ולהתחיל את התהליך בתוך חודשיים מיום קבלת החוק.

דוד ביטן: בתוך כמה זמן יסתיים התהליך?

<רן שיטרית: אנחנו לא יכולים לתת – אלו - - - הנדסיות - - -

דוד ביטן: אמרת בתוך חודשיים יסתיים, עכשיו אתה אומר - - -

<רן שיטרית: לא אמרתי יסתיים, אלא אמרתי שנוכל לתת להם רשימת תדרים, כי זה גם תלוי בהם.

<קריאה: הם צריכים לראות מה טוב להם הנדסית.

דוד ביטן: מרגע שאתם מתחילים את התהליך עד שהוא מסתיים, אתה יכול להגיד לי כמה זמן?

<רן שיטרית: לא, אני גם ביקשתי את זה.

דוד ביטן: - - - מה שאמרת לפני.

<רן שיטרית: אני גם ביקשתי את זה מהמשרד.

<ברוריה מנדלסון: זה דבר שאי-אפשר לתת עליו תשובה עכשיו כי הוא תלוי בשאלות הנדסיות.

<ברוריה מנדלסון: הם מתחילים לפרוס, ואז לפעמים הם רואים כל מיני קשיים של תדרים, צריך להחליף תדר.

<ברוריה מנדלסון: אבל את התדרים הראשונים שאפשר להציע שיתחילו כבר לנסות להפעיל, אפשר בתוך חודשיים.

דוד ביטן: בתוך חודשיים יציעו את התדרים, זה מה שאת אומרת.

<ברוריה מנדלסון: כן, וגם יש מקרים של החלפת תדרים.

דוד ביטן: הבנתי.

דוד ביטן: יש עוד משהו שאתה רוצה להעיר?

<רן שיטרית: יש הפרעות וכאלה.

דוד ביטן: בתוך חודשיים יציעו את התדרים והתהליך יתחיל בעניין הזה.

איתן כבל: ברשותך, נקודה נוספת שלא התייחסנו אליה, קודם כל, ועדת החריגים.

דוד ביטן: תסביר את ועדת החריגים.

דוד ביטן: תסביר.

איתן כבל: אני אסביר.

איתן כבל: בתוך כל התהליך הזה יש פה שמות, אנחנו עסוקים בהתייחסות לעובדים באוויר – לא יודעים בדיוק כל מקרה ומקרה לאן הוא הולך.

איתן כבל: אנחנו עדיין לא אפילו מיהם הבעייתיים ומי יהיו יותר בעייתיים.

איתן כבל: לגבי זה כבר היה אמור להיות מזמן – סיכמנו לפני הרבה זמן שתקום ועדת חריגים שיבואו אליה כל מיני עובדים שהם לא ב-100 ולא יכולים להיות ב-50, לתת להם מענה.

דוד ביטן: מה הוועדה הזאת צריכה לעשות?

דוד ביטן: מענה למה?

איתן כבל: שהם לא יכולים להיזרק לרחוב.

דוד ביטן: על כמה עובדים מדובר ומה?

איתן כבל: דוד, למה עוברים לוועדת חריגים?

איתן כבל: כי אם הייתי יודע מראש מהו חריג, הייתי פותר לו את הבעיה.

איתן כבל: אנשים שאין להם למי לפנות.

איתן כבל: יש ועדה שאמורה לעסוק בעניינים שלהם.

איתן כבל: היא יכולה להגיד להם אני יודעת לתת לכם מענה ב-100, כי לא כולם נקלטו, או אין לי מענה.

דוד ביטן: האוצר, מה אתם אומרים על זה?

<אסף וסרצוג: אני לא יודע כל כך איך להתייחס לזה כרגע.

איתן כבל: יש משהו שאתה יודע?

<אסף וסרצוג: אני לא יודע כל כך איך להתייחס לזה.

<אליעזר וחנונו: אבל יש אנשים בבעיה רצינית.

<אסף וסרצוג: בסופו של דבר, גם כשישבנו עם ההסתדרות וגם לגבי עוד דברים שמצאנו לגביהם פתרון, בסופו של דבר, יחד עם - - - הפגישה, יוכלו לתת מענה.

<קריאה: יש 30 חד-הוריות, נשים עם ילדים נכים.

איתן כבל: יש מישהו שחסר לו בדיוק חודש - - -

<אליעזר וחנונו: ל-50, ל-40.

<תמנה עורב: יש אנשים שהיו חולים, שהיו בחצאי משרות בגלל מחלות.

<תמנה עורב: יש אנשים שהילדים שלהם היו חולים והיו בחצאי משרות.

איתן כבל: יש אנשים שחסר להם יום.

איתן כבל: דוד, אני רוצה להגיד משפט אחד.

איתן כבל: אני אומר את זה בעיקר לאוצר, וגם לך.

איתן כבל: אנחנו לכאורה סיכמנו כבר את ענייני העובדים.

איתן כבל: אני אומר את זה לכם, תזכרו, גם כיו"ר ועדת כלכלה – אם הממשלה לא תתפזר – ואני אדרש להתעסק בזה – רובם המכריע לא ייקלטו בשום מקום.

איתן כבל: אז אני יודע שאני אומר את זה ומקלקל את השורה ולהביא את הדברים לכדי סיום.

איתן כבל: שום דבר פה לא תפור, זו אפילו לא תפירה של דייגים.

<קריאה: ניפגש בבית משפט.

דוד ביטן: אתה יודע שיש מאמץ אמתי לפתור את הבעיה.

איתן כבל: דוד, זה כמו הסוס ההוא שאמר - - -

יעקב פרי: יש סיכום בעל-פה בנושא של גמלאי רשות השידור.

יעקב פרי: מנכ"ל משרד התקשורת - - -

דוד ביטן: מה סוכם?

דוד ביטן: לגבי הגמלאים לא הצענו לפרוטוקול כלום.

דוד ביטן: מה סוכם לגבי הגמלאים?

דוד ביטן: נכון, שכחתי לסכם את זה בוועדה.

דוד ביטן: ב-18:00 רבותי, אנחנו נזכיר את עניין הגמלאים.

דוד ביטן: יש את העניין של ועדת חריגים, ב-18:00.

דוד ביטן: שני הדברים האלה הם הדברים האחרונים, נכון, גברתי היועצת המשפטית?

דוד ביטן: יש נושאים שלא סוכמו?

דוד ביטן: תעבירו לנו אותם ב-18:00.

<אתי בנדלר: תוספת של כוח אדם – בהתאם לנוסח, מי שצריך להציע להם ולקלוט אותם זה מנהל תאגיד השידור, לא מנהל תאגיד החדשות.

<אתי בנדלר: השאלה אם כל התוספת - - -

<אביטל סומפולינסקי: הגדלה ב-510.

דוד ביטן: כן, הורדנו עובדי רשות השידור.

<אתי בנדלר: לא הם יועדו?

<אתי בנדלר: כולם לתאגיד השידור או חלקם – ?

דוד ביטן: לא יודע.

<אתי בנדלר: אבל זה מה שמופיע בחוק.

<אביטל סומפולינסקי: זה צריך להיות כתוב.

דוד ביטן: לא, לא רק לתאגיד השידור.

דוד ביטן: זה בדיוק העניין, צריך לראות איפה הבעיות, זה הכול.

דוד ביטן: לא, אז תקנו את זה.

דוד ביטן: אבל מי יקבע?

<אתי בנדלר: מי יציע?

דוד ביטן: מי יקבע?

<אתי בנדלר: זאת השאלה.

<אתי בנדלר: אני מבקשת שהאוצר יציע לי.

<אתי בנדלר: משרד התקשורת, אתם צריכים להציע.

רועי פולקמן: ביטן, משפט אחד.

רועי פולקמן: נקודה אחת צריך להבהיר – לקח הרבה זמן, אבל הגענו להסכמה בנושא המיקום בירושלים.

רועי פולקמן: נדרשת הבהרה של תאגיד החדשות.

רועי פולקמן: פה לא ציינו את זה, שבסוף התהליך – אני לא מדבר על דצמבר ואז יולי – שתאגיד החדשות כולו בסוף התהליך – לצורך העניין, יולי 2018 – ישדר מירושלים.

דוד ביטן: איך הוא ישדר?

<גיל עומר: הם יושבים ביחד, ולכן זה ברור לגמרי.

<קריאה: זה הולך ביחד.

דוד ביטן: גם היום רשות השידור – יש לה אולפן חדשות.

דוד ביטן: רשת ב' משדרת מתל-אביב, על מה אתה מדבר?

רועי פולקמן: אני רוצה לדעת שלא יקרה מצב שיש 260 עובדים ו-100 מתוכם יהיו בירושלים וכל השאר ב – כי הסיכום היה - - -

דוד ביטן: מה המצב היום?

<קריאות: - - -

רועי פולקמן: יש אולפן קיים - - - יהיה אולפן בחיפה, אולפן בבאר-שבע.

דוד ביטן: - - - את כל העובדים.

רועי פולקמן: אבל הרוב המכריע צריך להיות, זה הסיכום.

<קריאה: זה מה שסוכם.

<קריאה: זה יהיה גם על תאגיד החדשות?

<אלדד קובלנץ: נצטרך לשאול את מנכ"ל תאגיד החדשות.

<אלדד קובלנץ: מערכת החדשות מתוכננת להיות בירושלים.

<אלדד קובלנץ: אנחנו בונים אותה ככה שכל מערכת החדשות בירושלים.

דוד ביטן: מה שאמרנו לגבי ירושלים, שאנחנו נחיל את אותו חוק שמתייחס לתאגיד בלי הקנסות.

רועי פולקמן: זה עד אמצע 2018?

דוד ביטן: - - -

<קריאות: - - -

<אתי בנדלר: שני דברים – יש עיכוב כספים ויש קנסות.

<אתי בנדלר: <היו"ר דוד ביטן> לא, זה מבוטל.

<אתי בנדלר: לגבי החדשות - - -

<משה פרטוש: הגשת בג"ץ על זה עכשיו אתה אומר 2018?

<גיל עומר: חבר הכנסת ביטן, יש סוגיה אחת – אם אתה רוצה, אני - - - ב-18:00.

רועי פולקמן: זה היה הסיכום בעקבות הבג"ץ, כן.

דוד ביטן: בסדר.

דוד ביטן: מה שכתוב זה מה שסוכם.

דוד ביטן: לפי הנוסח היה כלום.

<גיל עומר: נכון.

<גיל עומר: אתם הקמתם תאגיד חדשות.

<גיל עומר: בתאגיד החדשות, אחד הפתרונות שנתתם כדי לעשות עוד תקנים – ביטלנו את מיקור החוץ.

<גיל עומר: הקמתם עכשיו תאגיד חדשות.

<גיל עומר: תאגיד החדשות הזה לא יוכל לשדר בתוך שבועיים את כל הדברים, הוא יהיה חייב מיקור חוץ כי האולפנים במודיעין - - -

רועי פולקמן: צריך לתת יותר זמן למיקור חוץ, זה מה שאתה אומר.

<גיל עומר: מה שאני אומר, שאתם צריכים להבין שכשאתם אומרים שבועיים של מיקור חוץ – זה לא אני, זה תאגיד החדשות - - -

<אלדד קובלנץ: עד הקמת מתקן הקבע בירושלים.

<גיל עומר: בדיוק, אחרת - - -

דוד ביטן: מה, עד דצמבר?

<גיל עומר: אחרת לא יהיו לכם תכניות.

דוד ביטן: לא, לא, לא.

דוד ביטן: אני לא מוכן.

<משה פרטוש: זה בולשיט מה זה מיקור חוץ?

<משה פרטוש: אתם לא מתביישים?

דוד ביטן: אני רוצה שהעובדים יעשו את זה.

<גיל עומר: אתם צריכים להבין שבשבועיים האלה אתם - - - על משהו שלא יקרה, זה "ישראבלוף".

<משה פרטוש: אז למה להוציא את האנשים מהאולפנים שלהם לעשות - - -?

<משה פרטוש: מה זה מיקור חוץ?

<קריאה: - - - את כמות העובדים שנכנסים.

דוד ביטן: לא, לא, אני מוכן להוסיף עוד, אבל לא עד דצמבר.

<גיל עומר: אני רוצה להסביר.

<גיל עומר: זה לא בשבילנו.

<גיל עומר: יש תאגיד חדשות.

<גיל עומר: בתכנית החוק אפשר שנתיים מיקור חוץ.

<גיל עומר: אנחנו לא תכננו שנתיים, תכננו שזה יעבור מהר לתאגיד.

<גיל עומר: העניין הוא כשאתה מסתכל על תאגיד החדשות – הם בחיים לא יצליחו להקים את זה.

<גיל עומר: אתם רוצים להגיד שבועיים?

<גיל עומר: זה "ישראבלוף".

דוד ביטן: גיל, אתם אמרתם שרק בדצמבר אולי תיכנסו.

דוד ביטן: זה מה שאתה אמרת לי.

דוד ביטן: את זה אני לא יכול - - -

<גיל עומר: נכון, מה שאני אומר – אתם רוצים לכתוב אותיות מתות?

<גיל עומר: תכתבו אותיות מתות.

<גיל עומר: האחריות שלי היא להגיד לכם את המציאות - -

<משה פרטוש: למי הוא רוצה לתת את הכסף?

<משה פרטוש: לא הבנתי.

<גיל עומר: - - והמציאות היא שתאגיד החדשות שאתם מקימים בטעות וכולי, אתם מקימים אותו.

<גיל עומר: אתם צריכים להבין שלא יהיה לו מאיפה לשדר את התכניות האלה.

<גיל עומר: תחשבו על זה.

<גיל עומר: אחרת אתם כותבים אות מתה.

דוד ביטן: אני אחשוב על זה עד - - - אני רוצה להתייעץ עם מנכ"ל משרד התקשורת.

<אתי בנדלר: רגע, אני רוצה להסביר.

<אתי בנדלר: אדוני היושב-ראש, אני רוצה להבהיר שסעיף 149 – הוחלט שיבוטל רק ב-4 ביוני.

<אתי בנדלר: יכול להיות - - -

דוד ביטן: לא, לא יהיה עד דצמבר.

דוד ביטן: אני מוכן להוסיף משהו, אבל אני לא יכול להחליט בלי לשמוע את - - -

<קריאה: - - -

דוד ביטן: רגע.

דוד ביטן: מי שהיה נגד זה באופן טוטאלי הוא מנכ"ל משרד התקשורת ומנכ"ל משרד האוצר גם כן.

דוד ביטן: אני מזכיר לכם.

דוד ביטן: אז עד 18:00 - - -.

דוד ביטן: אסף, עד 18:00 - - -

<אסף וסרצוג: אני אבדוק אם כן.

דוד ביטן: גם מנכ"ל משרד התקשורת וגם מנכ"ל משרד האוצר לא רצו את הסעיף המבוטל הזה.

דוד ביטן: הוספנו בהסכמתם שבועיים.

דוד ביטן: אמרנו כבר, עד דצמבר נשמע לי מוגזם.

דוד ביטן: תראו אם אפשר ללכת לקראת הטענות האלה.

<קריאה: הוא מדבר עד יוני 2018, לא 2017.

דוד ביטן: לא, לא יהיה.

<משה פרטוש: לנדס צריך להרוויח משהו.

<משה פרטוש: מישהו צריך להרוויח קצת כסף.

<משה פרטוש: מה זה מיקור חוץ?

<משה פרטוש: יש לכם אולפנים, נתתם את זה לערבית.

<משה פרטוש: תעשה את זה אקטואליה, מה קרה?

<קריאה: יש עובדים שהולכים לאבטלה, למה אותם לא לקחת - - -

<משה פרטוש: מה קרה?

<משה פרטוש: אמרתם שאתם מוכנים כל הזמן.

<קריאה: - - - לא ממלא את השורות בינתיים, למה לצאת למיקור בכלל?

<קריאה: למה לצאת למיקור חוץ אם יש עובדים שעדיין לא התקבלו?

<קריאה: דוד, מה זה המיקור חוץ הזה?

<קריאה: אני לא מבין.

<קריאה: מיקור חוץ זה פחות עובדים.

דוד ביטן: תודה רבה, הישיבה נעולה.